Democracy In A Pial Mi pi Cozah – Zion Tlang Media\nApril 2, 2020 admin Kawlram Thawng\nPanglong in Kal duh cu chimh ngam asi ti lailo. Federal zong a mui a deh ti lo. A thla pale hmanh hmuh khawh asi ti lo. Democracy dik thlir mi muisam zong pelte hmanh hmuh khawh asi tilo. Democracy Limhang le a Tlaitleng hna. Justice (Dinfel nak) Equaltiy-Equitity (Tlukruan nak) Freedom Zalon nak (Biaknak, Nunphung, Caholh, Media), Zalon tein chimh rel khawh nak le Ṭial khawh nak, Power from Mipi duh ning in Mipi sin in a ra mi Ukpen nak, Mipi sin ah Anna le Power aum mi, tbk Uk hruai nak asi. Mipi Cozah sin ah Democracy muisam le Thlarau piasen le sentalik tia hmanh a leng ti lo. Federal in kan kal ko ee a ti tu hna Politic theih lo in na chimh sawh I a si lai. Piangthar ṭung loin Jesuh ngeih loin Evangelist a ṭuan mi deuh na si. Pa Chup nih Covid 19 Naal Profet an ti ko hih.\nMipi cozah sin in kan hmuh khawh mi Democracy cu: Mee thlak in mah duh mi Palai le cozah thimh khawh nak lawng hi asi. Cu cu mipi kan covo timi Rights asi. Nain Mipi cozah nih Covo bantukin hmang loin Opportunity timi caan ṭha hmuh nak lawng ah ahman. Uktu le Cozah asi lio mi lawng bochan ding in biachimh, holh rel, tuahto, tuahṭuan, lem soi, ṭhih phai, cozah lawng lawng timi lungput le Thlarau kha, an thinlung chung kan rawn mi hi, Democracy phunglam asi lo.\nMipi ai-awh Palai thimh tik ah Hlutdaw le cozah ah a tluk ruan mi ai-awh tu kan ngei lo caah, Hrapcheu democracy or A kebei mi democracy asi. Azeng mi Democracy kan ti lai cu!!! Democracy I a nun nak, a thahri pi, A keng ruh thluan, thi le sa, Thinlung le Thlarau, asi mi Media zalon nak aum hrim hrim lo mi nih, Kawl ram hi Democracy in a pial cang ti asi. Mipi le khua tuak tu pawl cu – thinphang daih loin khua an sa cio. Lungdo hma nih a kuah hna. Cung lei kan ṭial cia mi zalon nak hna cu na mang hmanh ah an ra ti lai lo. Federal tu cu horkuang thukpi ah an paih diam. Cu cu Federal asi ko ee; Democracy asi ko ee; tiah haa-thi luang lak in a chimh tu Kan Unau hna: Rili pi ah Leilawng in kal bantuk nan si lai. Na pamh lai dakaw. Pehtlaih nak Upadi Pohma 66, 505, 50, 52 hna hi 2008 phung hram pi nih a khamh mi asi lo. Mipi cozah nih a remh kho tuk mi asi. Party (1) / Miphun (1) / Bahu cozah (1) / Min cungnung mi (1) / lawng tein Anna le Power an tlaih duh peng caah asi.\nAnna sin timi cu: mi (1) cung ah Uknak (cozah), Biaceih nak le Upadi suai nak; kan chiah dih (or) Mi pakhat cung lawng ah aa hngat (or) Mi 1 Nawl lawng in asi ah cun: Territorist timi Anna sin kung cung hmin bak asi cang. Uam chawm hmanh asi tilo. Hi hnu ah Federal policy a um ko ee, Democracy in a kal ko ee, na ti rih ah cun: na ning hngalh / ningzak theih lo / na thli lawng te / mi deh hleng / mi depde / mi kawng kawraw / khua hngalh lo / mi deh cawh / mi hrokhrol tu na si deuh lai. Politics le Democracy cu an mah le an sining, an muisam, an thla rau, an Tlaihtleng, an Limhang a um cia dih mi asi. Cu ee kha ee ti mi nih lai a rel lo. Holh theih lo ee, Holh dang ee, Ram dang mi holh ee / ti phun in Baibol le zumh nak hmang in hrih fiah a hau mi asi lo. Aum cia mi tahfung he aa rup le rup lo nih Lai a rel bik. Panglong in kal ding asi ee; Federal cu Kan Pi nih a kaa in achimh ko ee; na ti rih ah cun Joseph an zuar bang in (Egypt), Federal le Panglong zuar in mee na kawl tu asi kha. Nai theih fian bak a hau ve cang.\nDemocracy a um bak lo timi cu: Media le Zumh nak chimh phuan ruang ah tazacuai in thong thlak mi a hmuh 47 a um. Mr. Ni Ling U – VOM, aa chap ṭhan. Media ah rianṭuan mi Thawng pang dik Khawmsuat tu (Tadinṭhok) pa an tlaih ṭhan cang. AA lutlai Mr. Khaituka kha phone a chawnh I bia a hal caah thazang petu na si tiah thong an thlak colh. Khaituka a hal mi bia hna cu: AA Ralhrang ti nak kong ah lungput; AA tello Kahdai nak Muisam? Remdaih nak lamthluan le NCA ah asi kho ding mi puai pang thil hna; U Kyawsuamin: Tadin Media phu lutlai – Mipi cozah le Democracy in a kal ko mi cozah nih tuah hrim lo ding mi asi. Ralkap uk lio chan bantukin mipi cozah nih an kan uk hruai tiah a ti. Ralkap lei nawlngeihtu: Hi thong thlak nak kong hi Ralkap lei nih kan theih mi asi lo. Cozah le Palik lawng nih an tuah mi asi. Cozah Biakam nak a tling khawh lo mi hna; AA ral adai lo caah a zual chin kho. Upadi remh, Remdai nak (Kah ngol nak), Miphun kar lak I remh ṭhan nak, Democracy ti asi. Hi lawng hi NLD policy cu asi. Hi vial te pelte hmanh a tling lo. Hmai lei zong an tlinh ter lai tiah zumh awk ahar ngai ngai.\nChinram le Chin miphun dam tak tak na duh I Panglong kal na duh ahcun Chin Party tu mee pe cang hna usih. NLD Hmuitinh (4) Tlinkhawh ding ah cun Tlangcung mi nih Hlutdaw le Cozah ah hmun hma kan lak ve lawng ah asi khawh lai. NCA cu lunghrin an si ko. Kahngol chung nak lawng in kum 30 a rau. NCA Upa le Lutlai hna cu Mirum ah an I chauh pah dih cang. Kum 30 lawng ah Democracy kong ceih in kal. Democracy in kan kal cuah mah lio ah Federal Mumal kan suai lai ti asi.\nNCA biachah mi 51 zong hlutdaw le upadi remh nak ah tel chih asi lo kha. I zumh lo nak / I lunghrin nak / I theih thiam lo nak / misunderstanding / lost or less of mutual understanding vial te tampi ah chiah tak chung hna u sih. Lungrual lo buin kan duh mi federal le za uk phung caah lungkhat – thin khat min put in ṭuan ṭi cang u sih. Isreali sal si nak caan tawi bik cu kum 70 asi. Kan nih cu kum 72 kan si cang. Russia ram aa thleng kum le Berlin vampang cimh nak – Germany ram hnih I fonh ṭhan nak zong kum 70 hnu ah asi ve. 2020 kum ah Miphun party mee pe uh. Kanram, kan miphun, kan biaknak, Kan nunphung, Kan ca holh, tbk dam ve cang seh, Amen.Credit: Saya Rung kaw.\nPrevious Post:Pastor Hram Bik Lian Nih Rak Kir Thang Tiah A Tialmi Ca Hi Rak Rel Ve.\nNext Post:Coronavirus ruangah a thimi a zawmi nikhat hnu nikhat a karh saling si


Suu Kyi Nih Zeitluk In Dah Federal Cozah Dirh A Duh? – Lai Lungrawn Post\nBy Luther Tin Hre: Kan pi Suu Kyi lungthin put le federal cozah dirh aa zuamnak kong tawite in tial ka duh. Ramkhel kong hi a duh ngaimi ka si lo nain ramkhel thlihran umkelning a caan tete i kan cuanh pahmi tete nih theihhngalhnak zeimawzat cu a ka pek ko rua tiah ka ruah.\nA pakhatnak ah langhter ka duhmi cu Suu Kyi dirhmun le lungput hi a si. Suu Kyi hi um hlah seh law Kawlram hi tahhram le buainak lawng tein a khat men lai. Ralkap le hriam tlai bu karlak ah cengceh reh in reh kan fawi. Kawl miphun sin zong in namchuk kan tong ngaingai lai. Suu Kyi dah ti lo cu NLD upa chung lila zong in a kan daw taktakmi an um tlawm. Suu Kyi nih cun kawl an siah Tlang Cung miphun kan siah fale dawt in a kan dawt bak tiah ka hmuh.\nVice President a kan petu zong Suu Kyi a si. Cheukhat catial hna nih ‘Chin MP thawng in VP a tling’ an ti. ’Thawng in’ timi hi a hmaan lomi biafang a si. VP hi First a siah Second a siah a kan pekmi hrimhrim mi a si. Vote tu nih second ah a chiah. Cucaah Suu Kyi a nunchung ahcun Kawl an siah Tlang Cung miphun kan siah dawtu nucan kan ngei ti hi philh lo ding a si. NLD upa an siah Kawl an siah kan covo a simi paoh cu zeitluk in chuh le kham an timh zong ah Suu Kyi a kan dawtnak cu an kham kho lo hrimhrim lai.\nHriam tlaih kan duhnak nih maw or ralkap zumh lonak nih lam a kan tlauter lengmang. Cu tikah ralkap nih federal cu an tih tuk. Ram then khuainak lam bantukin an ruah peng. Ram then khuai ding hi an duh lo tuk. Hi pahnih a fon khotu ding cu Suu Kyi lam zulhnak thawng in a si lai.\nNay Pyi Daw i NCA min an thut lio i Suu Kyi biachim kha tha tein a rel or ngaimi hna caah cun zeitluk in dah federal uknak phung a duh ti fiang tuk in a lang i, zeitluk in dah ralkap nih kap hnih zumh lonak le kahdohnak nih federal lam a hrawh timi pawl hna zong fiang tuk in a langhter len hna. Sau taktak a chimmi tungtlang (key) cu zeitin dah federal uknak phung kan ser khawh lai. Zeidah kan herh? Zeidah kan tuah a hau? tbk lawng te a langhter.\nA hramthok ah a chimmi cu ‘hi minthut hi Democratic Federal Republic dirhnak hram kan thlak hmasanak lungphun a si’ a ti. Kap hnih in zumh veve a hauhnak le raltuknak nih tihnak le harsatnak a chuah pinak in a vun langhter hna i, kahin fiang tuk in a chimmi cu ‘Independence thok in federal uknak phung ser kan i zuammi vialte hna cu raltuknak nih a thazaang a rak derter tuk lengmang’ a ti.\nA chim thanmi tu cu ‘kan mipi duhning le ram pumpi duhning in a si lai. Hihi kan union zalonnak lam zong a si lai’ a ti. Inn hrenh chungin an rak chuah tlawmpal khan ramchung he ramleng he federal expert pawl a auh hna i Federalism kong tial ding in a rak fial cang hna.\nMin langhter a duh lomi Kawlram activist pakhat nih Irrawaddy news ah a chimmi cu ‘keimah zong Suu Kyi nih a pumpak hrimhrim in “Federalism and the Spirit of the Union,” tial a ka fial. Ka tial cuahmah lio si’ a ti. A chap rihmi cu ‘ralkap nih federal uknak cu thenkuainak a si lai tiah an tih tuk, nain Pi Suu nih cun a kan fonhtomtu a si lai tiah a zumh’ a ti.\n2017 ah khan Canada a tlawng i Prime Minister Justin Trudea he an i tong. Suu Kyi nih a timi cu ‘Canada federal uknak hi kan ram daihnak le humhimnak pe kho tu a si lai. Cawn ka duh’ a rak ti. A peh thanmi cu ‘Canada federaliam cawn ding in hikaa ka phak khawh caah kaa lawm tuk. Canada uknak system hin kanmah zong kan i thok ve lai. Democratic Federal Union dirh kan i zuam cuahmah lio a si’ tiah a ti.\nCucaah cun Suu Kyi hlei in bochan ding an um lo. A nunnak pek sian tiang in a ram le mipi a daw taktak tu a si. Mipi le rampi caah zeidah a tha bik lai ti zong a ruat i theipar chuahter aa zuam. Hi thil an tlin lo ahcun Tlang miphun hriam tlai mawh zong aa tel lai i, ralkap mawh zong aa tel lai.


Dr. Ngun Cung Lian Nih Fiang Hirhiar In A Langhter Ko Cang Hih – Chin World News Evening\n“2020 THIMHNAK A NAI, RUAH AWK A TAM”\nNgun Cung Lian (Camp – Yangon): June 28, 2020\n2020 thimhnak a nai cang. 2008 Phunghram ning in thimhnak cu tuah hrim hrim a herh. Zei bantuk ruang hmanh ah 2020 thimhnak hi tuah kho lo ah cun, 2008 phunghram ning in lam pahnih a um. Pakhatnak lam cu a can a liam cang. Pahnihnak lam bel te a can a um rih. Pahnihnak lam kong cu a hnu ah tial kaa timh.\nChinram ah Ramkhel Bu pawl a si mi, CNLD, NLD, USDP hna nih cu, thimhnak ah a lut hnga ding mi Candidate pawl tuahtannak an ngeih cang timi theih a si. Adang Tualto party a si mi pawl hna zong an i timh tuah lio a si tiah thawng theih a si.\n2020 Rampi thimhnak (Union Level Pyithu Hluttaw le Amyotha) Hluttaw caah siseh, Chin State Hluttaw caah si seh, ruah aw tampi a um. Cu pawl lak ah ruah a herh ko tiah 2015 Election lio ah Myanmar/Burma ram ah ka hmuh mi le ka ton mi he pehtlaih in, tlawm te tial ka duh.\nNLD lei in Campaign an tuah nak ah Chinmi pawl caah ruah awk thil pahnih a um. “Minung zoh hlah uh, Party zoh ko uh, ti mi le, 2008 phunghram hi a thar kan tial lai (or) kan remh lai. Federal Ramkulh serh kho kan i zuam lai. Remhdaihnak a um lo mi hmunhma inches (1) zong a um lai lo ti mi a si. A si na in, Kum 5 reng lo acozah an tuah hnu ah chimh awk tlak mi social, economic, cultural, civil and political rights kong hna ah chimh awk tlak an tuah mi a um lo.\n2008 phungram remhnak kong ah an bia kam mi kum 4 chung an philh sual i, emergency agenda an tuah. Thla 9 hlei a ruah hnu ah Union Parliament ah hna tlaknak (5) an tuah kho. An tuah mi pawl cu, (handicap or incapable) ti mi bia fang pahnih lawng a si. Remhdaihnak a um lo mi inches (1) hmanh a um lai lo tiah an ti nak in, Northern Shan State le, Arakan State, Southern Chin State hna ah buainak a zual chin chin. An can dongh lai ah Helicopter thar cawk, Bullet Proof Motor cawk, Inn hmun thar i phawh pawl ah an buai ngai ti mi cu, zapi theih a si.\nUSDP nih hin an i chuah sual bik mi cu, 2010 Election lio bantuk in kan tei than ko lai tiah an i zumh sual. 2010 Election lio ah NLD nih Election an lut lo mi an philh. Kum 2010 in 2015 karlak thil tha an tuah mi, Political Reform, Economic Reform, Administrative Reform hna ah than chonak an tuah mi par ah ah i zumh sual tuk.\nCun, International Relation lei ah siseh, Peace Process ah siseh, SEA game an tuah kho mi, ASEAN Chair an lak i, ASEAN meeting 1000 reng lo an tuah kho mi, Political Prisioners an thlak mi, Ramdang um Black-list ah an chiah mi pawl ngaihthiamnak an tuah kho mi pawl hi, mipi nih an theih lai caah, vote an kan pek ko lai timi an i zumh tuk. Ralkap uknak in Democracy ah ai thleng mi an si ko zong ah mipi mit ah zei tin an kan hmuh ti mi an theih lo caah an sungh.\nAdang tlangpar mi Party pawl nih Alliance tuah kho lo caah an thazang a der. Cu lawng si lo, NLD le USDP nih tlangpar mi State (7) ah phaisa thazang le minung thazang hmang i an lut caah Rakhine le Shan ti lo ah cun, an sungh. Hi hna pawl hi Chin mipi nih fiang te in kan theih a herh lawng ah 2020 ah kan him kho lai.\n2020 Election cu phun dang pi in a si lai timi ramchung ramleng um mi Chin miphun hna nih kan ruah le theih thiam a herh ngai tiah ka ruah. A tu lio thil sining in a kal ah cun, 2015 ah teinak a hmuh mi NLD hi 2015 bantuk in, an hmuh lai ka zumh lo. State/Region level ah si seh, Union (Amyotha le Pyithu) level ah si seh, san tlai lo mi, ei ruk a hmang mi, mipi nih pek mi nawlngeihnak a hmang thiam lo mi an tam ngai.\nTah chunnak ah kum 5 reng lo, State/Region Hluttaw ah siseh, Union Hluttaw ah si seh, Bill pakhat zong a lut pi lo mi, Question pakhat zong a hal lo mi an tam ngai rih. 2015 an bia kam ning in, Economic, Social, Cultural, Civic and Political Development an tuah mi hmuh awk a um lem lo. An bia kam mi an tuah kho lo mi a tam. A hmasa an chimh mi bia le, a hnu lei ah an bia chimh mi ai kalh mi a tam ngai. Cu ruang ah mipi tampi nih an lung a rawk. Peace Process ah hma a kal lo. Tlangcung hriamtlai tampi an lung a dongh. Ral i tuknak le IDP, Mithi, Mihliam an tam. Adang chimh awk tampi a um rih.\nUSDP hi Institution mit in zoh ah cun an tha ko na in, 2015 election an sungh hnu ah change an tuah mi hmuh awk taktak a tlawm. 2015 Election Manifesto kan zoh ah cun, fian te in theih kho a si. Duhsaknak tampi an ngei ko na in, detail plan an chuah pi kho rih lo. Election Commission nih nawl a chuah rih lo ca zong ah a si men lai. Asinain, USDP nih 2010 in 2015 tiang an rak tuah mi Political Reform, Economic Reform, Administrative Reform, Peace Reform le Adang reform pawl kha fek deuh in kal pi an i timh. Cu pin ah Mino pawl hmun hma pek i, Reform tuah an i timh. Tlangcung mi pawl he hawikawmhnak tuah i, Constitution (2008) Article 261 kha remh zong ah remh lo zong ah State le Region ah teitu hna nih an duh mi Chief Minister kha thimh hna seh an ti ruang ah 2015 nak in cun tam deuh an tei lai tiah zumhnak ka ngei.\nTlangcung mi pawl karlak ah Post-2020 Power Sharing kong ah biatak te in an tuan ti mi theih le hmuh a si caah lunglawmh awk ngai a si. A tu ning te in hmai an nor khawh a si ah cun, Post-2020 Election ah hin, tlancung mi political parties tei tu pawl hi (King Maker) an si kho. Asinain, keimah party nangmah party timi lei kap ah an kal sual ah cun, (Status quo ante) an ti mi kan si ning hlun (or) a thin ah kan tla than kho men.\nChin State dir hmun ah zoh ah cun thil pahnih ruah awk a um.\n1. Union level ah Super Majority teinak a hmuh hnga ding mi an um awk a har caah, King Maker position kan i tlaih thiam a herh tiah ka ruah. Nangmah party, Keimah party ti loin, Union Level ah Kawl le adang Hluttaw Members pawl he nangmah keimah tiah a chimh arel kho mi (MINUNG) kan herh. Cu lawng ah Union Level ah King Maker kan si kho lai i, Chin State caah 2008 Constitution Schedule (1) kong he peh tlaih in rian tampi a tuan kho mi Hluttaw Members kan ngeih kho hna lai. Cu caah, Union Level ah cun Party zoh lo i, Minung kan zoh a herh tiah ka ruat. Party zoh uh, Mizoh hlah u timi Policy cu san a tlai lo timi (2015-2020) kar lak ah fiang ngai in, kan hmuh cang hna.\nHi ca ka tial tik ah USDP si seh, NLD siseh, CNLD si seh, adang Chin political parties pawl si hna seh, duhsak deuhnak le duhsak deuh lonak ka ngei hrim hrim lo. USDP ah hawi tha tampi ka ngei. NLD ah hawi tha tampi ka ngei. CNLD ah hawi tha tampi ka ngei. Adang Chin Political party hna ah hawi tha tampi ka ngei thiam thiam. Kawl Ralkap (Myanmar Armed Forces) zong ah hawi tha tampi ka ngei. Zei caah tiah, Party pakhat lawng nih ram an serh kho lo. Ralkap lawng zong nih ram tha an serh kho lo timi ka zumh caah a si.\nKum 2013 in 2020 tiang kum 7 chung Kawlram Ramkhel (Politics) ah thil ka hmuh mi, ka ton mi le ka theih mi hna kong ah ruahnak ka tial mi a si. US Citizen ka si caah, zei bantuk political party hmanh ah tel kho a si lo, tel kaa timh lo. Myanmar/Burma ram ah “Liberty, Equality, Justice, Peace and Developmemnt” um seh ti mi duhnak he ka tial mi a si.


Malaysia siangpahrang hlun nih a nupi Russia nu a tthen colh | The Chin Express\nInnpi Asia Malaysia siangpahrang hlun nih a nupi Russia nu a tthen colh\nMalaysia siangpahrang hlun nih a nupi Russia nu a tthen colh\nMalaysia siangpahrang hlun Sultan Muhammad V nih a nupi Russia queen nu cu kum 1 hnu ah a tthen colh. Fa an ngeihnak zong thla 2 lawng asi rih. 2019 May 21 ah fapa te an ngei.\nSultan Muhammad V (kum 49) le Miss Moscow a ngahmi Russia nu Oksana Voevodina (kum 27) cu 2018 November thla ahkhan Russia ram ah tthitumnak puai an tuah.\nMalaysia thawngzamhca NST nih, “2018 June thla ah mipi theih loin Malaysia ah tthitumnak puai an rak tuah cang. 2018 November ah mipi theih in Russia ah an tuah tthanmi si,” tiah a ttial.\nUK thawngzamhca The Sun nih, “a nupi hi Russia ah reality TV show ah lemcang a ttuan tawnmi si. 2008 ah Russia nungak no tete 11 cu Mexico ram inn ttha tak ah an kalpi hna. Oksana Voevodina nih min deu ai bunh i tidil chungah pa he nupa sinak an tuah…,” tiah a ttial.\nAn i um ti thawngpang a than cangka in mah (tidil chungah pa he an sual) lio video cu social media ah an tar i linsa tukin an ceih.\n“Mah cangka in an nuva kar ah bia alnak le i theihthiam lonak a chuak peng, tiin biachokvai a leng,” tiah The Sun nih a ttial.\nA thangchiat tuk caah Malaysia siangpahrang Sultan Muhammad V cu 2019 January ah Malaysia siangpahrang in ai din i a chuahkehnak Kelantan state ah kir i Kelantan state siangpahrang a ttuan.\nAn i tthennak kong cu atutiang Kelantan siangpahrang inn nih a thanh rih lo. An rak i um lio zongah Siangpahrang inn nih thawngthanhnak a rak tuah lo.\nMalaysia thawngzamhca NST nih, “June 22 ahkhan Singapore Syariah Court ah tthennak ca an ap i July 1 ah tlamtling tein an i tthen cang,” tiah a ttial.\n“Tthennak certificate chungah ‘talak’ ti voi 3 ai tel. Muslim phung ahcun ‘talak’ ti voi 3 chim in tthen cu a fak bikmi nupi tthen asi i zei tik hmanh ah i umh tthan a ngah ti lo,” tiah a fianter.\nMah 21 ah an ngeihmi fapa te\nRussia nu nih Malaysia siangpahrang he an ngeihmi fapa te a ke a tongh lio hmanthlak cu Instagram ah a tar i “21 May 2019 — ‘hmasa’ le ‘a hnu’ tiin ka nunnak aa tthen ni,” tiah a ttial.\n“Nu cu fa an ngeih hnu ah.. ti an rak ka chimhmi vialte kha a hmaan dih. Hi dawtnak cu a sunglawi khun. Hi tem ning (feeling) cu a thar te si. Kan fapa ka zoh ah Allah le ka va cungah kaa lawm. Atu cu 3 kan si cang,” tiah a peh.\n“Kan fapa min tling cu Tengku Ismail Leon Petra Bin Tengku Muhammad V Faris Petra asi,” ti zong a phuan.\nMi tampi nih “a va he an i tthen cang ti thawngpang kan relmi cu a dik maw?” tiah an comment len nain a let hna lo.\nCharhchan: NST, News Australia, The Sun, The Straits Times\nISIS Kongah Ah Kawl Rakap Nih Mipi Ralrin A Pek Hna\nHniang Zi - April 30, 2019\nMyanmar ram ah ISIS ralhrang an lut hnik timi thawngpang ruangah mipi lei in himnak caah ralring tein um a herhnak cu...


Zaangzuun Ngaiin AG William Barr nih Zeitindah Donald Trump kong Achim – Thechinlungnews\nZaangzuun Ngaiin AG William Barr nih Zeitindah Donald Trump kong Achim\nPresident Donald Trump speaks before signing an executive order aimed at curbing protections for social media giants, in the Oval Office of the White House, Thursday, May 28, 2020, in Washington. Attorney General William Barr watches. (AP Photo/Evan Vucci)\nKum 2019 ah khan President Donald Trump nih DOJ rian a rak pekmi Attorney General William Bill Barr cu a rian in a chuak cang lai. A rian ngolnak kong cu President Trump\nSinah theihternak apek cang. Hi kongah President nih a twitter ah a tialmi cu, AG Bill nih Christmas hlan ah arian in aa din cang lai caah amah rolhtu ah Deputy Attorney General Jeff Rosen cu acting caah thim a si tiah a chim. Mr Barr cu December 23 ah khin\nA rian a dinhtak cang lai.\nDonald Trump nih a chim rihmi cu, Mr.Barr he kan karlak ah zeihmanh remlonak a um lo, kan pahnih karlak ah pehtlaihnak thatuk kan nei. White House ah Mr.Barr he tha tein tonnak kan ngei. Rian khinhmi tlamtling tein a tuan hnu ah aa ngol mi asi tiah a ti.\nAG Barr nih President sinah rian ngolnak ca a tialmi ah a bia cu ngaihchia ngai ngai asi. Pakhatte vun thurchuah ka duhmi cu, Nangmah cu US ram economic sangbik dirhmun ah a chia khomi, tu America tuanbia tialtu na si tiah a ti.\nNote: Lih le hrokhrawl thawngpang tial kaa tim lo. Thawngpang ka rel mi le mi dang nih an ttial mi credit ka pek mi hna hi source a hmaan mi a si maw tiah ka zoh hnuah mah hi cu a hmaan mi a si lai tiah ka ti mi hna hi ka miphun a si mi “Chinmi” caah ka ttial tawn i ka credit tawn. Natein vawlei cung cu tlamtlinglonak ram a si caah ralring tein ka ttial zong ah Source ka lak mi ah a hmaan lo mi a um kho mi a si.\nSource ka lak mi, a hmaan lo mi a um ti nan theih ah cun zeitik caan poah ah ka theihter kho ulaw, cun keimah ca zong ah ralrinnak a ka petu a si hlei ah ka source kha thatein ka zoh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawl hna. Arak ka bihzoh piaktu nan dihlak cung ah thinlung tak ten kaa lawm. . …\nBe the first to comment on "Zaangzuun Ngaiin AG William Barr nih Zeitindah Donald Trump kong Achim"


ChinChin Pekthang: [Sui Thantlang] Mitthli he kan ṭian, hmanhseh lawmhnak hlasak buin kan i tong ṭhan lai - THE CHIN EXPRESS\nKan um lo kar cu na thlavai a kiang ko lai. Kan tah ai-hram bantuk in nunnak thaw a ngei mi si law cu mithli dor hnawh cawk lo in na tah-ai hram ve len ko lai, na kan thlauh tuk lai mu.\nHmanseh, na cawmken mi khuami dihlak nih nangmah philh lonak le zuun ngaihnak cu kan umnak hmun in hla kan sa zungzal lai. Nangmah lei cuanh in thla kan cam lai. Kan in philh hrimhrim lai lo. Zungzal in kan in kaltak hrimhrim lai lo.\nNi nikhat ah kan in hlam than lai i ngaihnak biazaza, lung um-bia zaza kan phaitti than te lai mu.\nVoikhat na rawh ah voi hra, voi zakhat in kan in remh than lai. Tuanbia thar le tefa caah ro tha le tuanbia dawh kan chiahtak than hna lai.\nKan tuarnak, kan thisen, kan mithli le tem-innak nih ni khatkhat ah a hmun camcim ding mi a theipar a kan zuun ter hrimhrim lai.\nNa cawmken mi khuami nih mangtha kan in cah chung mu. Kan i tong than hlan tiang Bawipa nih kan kilven hram seh mu — Kan dawt mi Sui THANTLANG!


Hren A Tongmi Hna Sin Thawngla Dingin A Kalmi An Kham Hna - Hakha Times\nThawngla dingin a kal mi thawngla tu pawl cu an rak kham hna tiah theih a si.Hi thawngpaang a laa tu dingin a kal tu hna medea pawl hi DVB le Eleven Medea pawl le a dang dang medea pawl an si hna .\nKachin ram Ein Gyin Yan khua ah hin hren a tongmi harnak a tongmi minung 600 hrawng an um i cu hna sinah thawng va lak dingin le bawmh dingin an kal mi a si. Cu cu an mah nawl in an kal mi a si lo i Kachin a cozah nih a tawlrel piak hna mi le an mah upa hrim nih an zulh ve mi hna a si .\nKhuadang dang cu an lut kho dih nain Nawng Naan an phak ah cun an rak kham hna.Raalkap nih maw an kham ter hna maw a cozah nih dah an kham ter hna ti zong kan thei kho lo tiah medea pawl nih cun an chim.\nAn rak kham hna i medea pawl nih a kham tu hna bia an hal hna tikah luh a ngah lo kan in ti hna cun a ngah lo si ko ti lawngin bia an rak leh hna. Cu hren a tongmi minung 600 hrawng cu raalkap nih luh chuah khawh nak nawl an rak kham mi hna an si tiah Hlutdaw meeting ah an chim tiah theih a si.\nKachin Update News\nRelated Topics:Chin, Myanmar\nKawlram Rakhine ralzam pawl cu UNSC nih a bawmh hna lai nak he pehtlai in kawlram...


2Chanrelnak 17 (2 Chronicles 17)\nJehoshafat Pennak Fehter A Si\n1A fapa Jehoshafat kha amah hmun ah cun a hung bawi i Israel mi he i dohnak ding caah khan a thazang aa ṭhawnter. 2Judah ram chung i kulhnak ngei khua vialte ah khan ralkap a chiah hna i Judah ram chung le a pa Asa nih Efraim khua a rak lakmi hna chungah khan ralvengtu ralkapbu a chiah hna. 3A pa nih a hlan deuh i a rak zulhmi lam kha a zulh caah Bawipa cu Jehoshafat sinah a um; amah nih Baal kha a kawl hna lo, 4sihmanhsehlaw a pa Pathian kha a kawl i Israel mi nih an zulhmi lam si loin a nawlbia kha a zulh. 5Cucaah Bawipa nih pennak cu a kut chungah a fehter i Judah mi vialte nih Jehoshafat sinah ngunkhuai an thawh i a rum ngaingai i upatnak a hmu. 6 Bawipa lam leiah cun a lung kha a ral a ṭha i cuhleiah Judah ram chungin khuahrum bo hna le Asherim hna kha a ṭhial hna.\n7A bawi kum thumnak ah a bawi Benhail, Obadiah, Zekhariah, Nethanel le Mikaiah kha Judah ram chung khua hna ah cawnpiaktu ah a thlah hna; 8anmah sinah cun Levi mi Shemaiah, Nethaniah, Zebadiah, Asahel, Shemiramoth, Jehonathan, Adonijah, Tobijah le Tobadonijah kha an i tel; cun hi Levi mi hna sinah hin tlangbawi Elishama le Jehoram an i tel. 9Cun Judah ram chungah khan Bawipa phungbia cauk kha an i put i an cawnpiak hna; Judah ram chung khua vialte kha an ṭol i mi kha an cawnpiak hna.\n10Cun Judah ram pawngkam i a ummi ram vialte cungah khan Bawipa ṭihnak kha a tlung i Jehoshafat kha an do lo. 11Filistin mi a cheukhat nih Jehoshafat cu laksawng an rak pek i ngunkhuai caah ngun an rak pek; cun Arab mi hna zong nih tuukawng thong sarih za sarih le mehehtum thong sarih le za sarih an rak pek. 12Cun Jehoshafat cu duhsah tein a ngan chin lengmang. Judah ram chungah ralhruang hna le thil khonnak khua hna kha a ser hna i 13Judah ram khua chungah khan thil tampi a khon hna. Jerusalem ah ralkap a ṭhawng i a ral a ṭhami a chiah hna. 14Mah hihi an pale innchungkhar ning cio ah an i relnak cu a si: Judah chungin, a thong pawl hna haotu ah Adnah a si, amah sin ummi cu miṭhawngmi ralṭha sing thum an si, 15cun amah a hun dottu ah haotu Jehohanan a si, amah sin ummi cu sing hnih le sang riat, 16cun amah a hun changtu ah Zikhri fapa Amasiah a si, amah cu Bawipa rian caah mah lungtho tein aa pemi a si, amah sinah cun miṭhawng miralṭha sing hnih an um. 17Benjamin chungin: mit:hawng mi ralṭha Eliada, amah sinah cun likuk le phaw a ngeimi sing hnih an um, 18cun a hun dottu ah Jehozabad a si i amah sinah cun raltuk awk i aa thuammi sing khat le sang riat an um. 19Hi hna hi siangpahrang rianṭuantu cu an si, hi hna hleiah hin Judah ram chung dihlak kulhnak a ngeimi khua paoh i siangpahrang nih a chiahmi hna kha an um rih.


Wuhan Covid-19 Virus A Chuahnak Hmun Ah WHO Pawl Nih Hlahlainak An Tuah Cuahmah I An Hmuh Khawh Mi Cu… – Onlinenungak\nWuhan Covid-19 Virus A Chuahnak Hmun Ah WHO Pawl Nih Hlahlainak An Tuah Cuahmah I An Hmuh Khawh Mi Cu…\nWuhan Khua Zawtnak Kivennak Zungah WHO Pawl Hlathlainak Tuahawk Ah An Phan Cang\nCovid-19 virus a thoknak a si mi taluk ram wuhan zawtnak kilvennak zung ah WHO pawl cu si lei thiamsang hna he Nizan ah va hlathllai ding ah an kal hna.\nWHO sii lei thiamsang pawl nih Wuhan ah a luanciami zerh chung ah khan an phan i, tuzing ah zawtnak i chawnhnak kong he a pehtlai mi sizung pawl le seafood zuarnak pawl ah chek hlatnak an tuah cuahmah . hi zawtnak a rak i thok ka ah khan cun china nih cun kan mah ram in a chuak mi a si lo i ram leng in a lut mi zawtnak a si tiah an rak el hna nak kong zong ah an chim chih.\nHi Hlathlainak an tuah cuahmah mi hi a tha ngaingai tiah WHO Sii Lei thiam sang pakhat a si ve mi Peter Daszak nih cun a chim i, a dang fiang deuh in hrilh fiahnak tu cu a atuah rih lo.\nHi hlathlainak ah hin saram in siseh cun minung le minung ti bantuk i chawnh khawhnak ti bantuk a lam kip in hlathlainak tuah a ahau mi a si tiah a chim chap.\nMipi Lak ah hnar huh le hmaikhuh nak tuah mi cu hmuh a si i, i chawnh khawhnak hmun hma pawl ah lockdown an tuh rih mi zong hmuh a si.\nA Donghnak bik i mah virus i chawnh a rannak bik le a tam bik nak cu chaklei ram deuh pawl ah a tam bik a si i, nihin ah a thar hmuh chap mi mithar hi 2,000 leng an hmuh chap caah, wuhan ah cun nikumnak in Mrach thlachung ah i chawnh nak hi a thok i a hnu ah cun a tamnak bika h a cang. sinain nihin tiang ah cun covid-19 zawtnak in athi mi minung pa 2 lawng an si cang tiah theih a si.


A Rianttuannak Boss PaliK Pa Nih A Tlaihhrem Mi Sinum Nu Nih Mitthli He Online In Bawmh A Hal - THANGLAWI\nJuly 10, 2018 Lyly Par 0 Comments Asia\nPalik hi mi bawmchantu le mi tthalo hna kut chung in mi a khamhtu tiin mi zapi nih kan ruah tawn hna. Asinain mi hrawkhrol le mi tthalo palik zong an rak tampi ve. Palik fir le hrawkhrol ko nihhin mi sawhsawh harnak an pek deuh tawn hna i an nawl ngeihnak hmangin bochan awk a ngeilo mi hna kha miaknak le nehsawh thlanglamhnak ah an hman tawn hna.\nPhilippines ram Koronadal khua in Saudi Arabia ram ah sinum rian a ttuan minu cu a rianttuannak inn ngeitu pa nih a rak tlaihhrem lengmang. Hi inn ngeitu mi tlaihhremtu pa hi palik pakhat a rak si. Hi sinum nu hi pehtlai tein inn ngeitu pa nih a tlaihhrem pinah a velh lengmang ruangah a nunnak ca thinphan in online cungah mi bawmh a rak halnak chan hi a si.\nSinum nu hi palik hna sin rian a ttuannak thla 6 hrawng lawng a si rih. A tlaihhremtu inn ngeitu palik pa hi a min ah Mobark Naser Alshahrni ti a si. Philippines nu cu a min ah Jen ti lawng an rak langh ter i a boss pa nih a tlaihhrem hi anmah lawng an um tti lioah a si tiah theih a si. Amah hi palik a si ve caah sinum nu nihcun cubantuk thil tthalo a tuah lai ti cu a rak ruat lo.\nA rak tlaihhrem hi mui kaa hrawng ah a rak si i Jen chim nak ah “suimilam pathum chung bawmchantu ngei loin a ka tlaihhrem” tiah bawmh a halnak video ahcun a rak chim. Jen hi kum 33 minung a si i a pum cu palik pa a tukvelhnak ruangah hliamhma in a khat. Cu lawng hlah palik pa a nau pa zong nihhin Jen cu tlaihhrem a rak timh lengmang ve tiah theih a si. Hi thil hi kan hnulei June 28 ahkhan Jen nih Philippines ram hrambunh Radio station pakhat ah bawmh a hal hna hnu lawngin mipi nih an hun theih cio hi a si.\nJuly ni 5 ahkhan cuka station rianttuan tu hna tawlrel pi nak le bawmhchanhnak thawng in Jen cu Philippines ram ah a kir kho cang. A boss pa zong cu palik sinah report a si cang i an chim ningah hi inn ngeitu pa hi rithaisi a hmang mi zong a si i amah tu cu a zaam colh tiah an chim. An tlaih khawh cang le tlaih khawh canglo bele an rak langhter chih lo.\n← IN ANSAK MEKNA HMUNA LEIRAWHCHAN AN DAHKHAWMNA HMUNAH KHER KHER ENGVANGA LEHKHA CHHIAR NGE ANIH?\nA THAWHNA POLICE OFFICER IN A PAWNGSUAL VANGIN ONLINE ATANGIN ȚANPUI THEITU A ZAWNG →


Video: Salai Lungthiltum Nih NLD A FAKTAK in A Phomhnak! – Chin 11 News\nVideo: Salai Lungthiltum Nih NLD A FAKTAK in A Phomhnak!\nPosted By: victor victor October 16, 2020\nNote: Video hi atang bik ah a um lai, NLD pawl hi mee pe bak hna hlah uh tiin ka kalnak kip ah ka chimh hna tiin a chim.\nSalai Lungthli Tum nih NLD kong he pehtlai in a rak chim mi le a Timeline ah a rak tial mi pawl hi rak rel ve hna hmanh. Salai Lungthli Tum hi NLD thazaang a rak pe ngai mi le a rak dirkamh ngai mi a rak si ko nain a tu ah cun NLD pawl hi a soisel ngai ve cang hna.\nKei hi NLD le Suu Kyi a tanh taktak mi ka si, nain eihmuar duh le chawva kawl duh ah MP aa cuhmi NLD minung cheukhat cu ka huat hna. NLD le Suu Kyi min an chiatter, tuu phaw hruk cenghngia bantuk an si.\n(October 7 ah a rak tial mi) Suu Kyi le VP Van Thio cu kan dihlak in kan uar tuk ko hna. Nain, NLD min zuar in mah paw caah tender bawh in eihmuar a hmangmi le mah khua ca lawng ah riantuan a hmangmi MP pawl belte cu kan fih cang hna, doh an hau cang timi fiang tein nan langhter.\n(September 8 ah a rak tial mi) NLD na tanh i kan Chin miphun na dawt ve ko ahcun pumpak hlawknak lawng a kawlmi Pu Sui Thio, ralkap cozah hmanh nih eihmuar ruang ah a rian tiang an phuah balmi Pu Ngun Vung, tender bawh company ngeitu Pu C. Zacung le Pu Chan Ham, mah pumpak khua zawn lawng a ruatmi MP Nisuilian hna cu tanpi le mee pek awk an si lo tiah kei nih cun ka ruah.\nNain, Pu Tial Ling, Dr. Aye Aye Ngun, VP Van Thio le Sonny Thang Cung hna cu miphun a dawmi an si caah aho poah nih kan dirpi hna awk a si, mee kan pek hna awk a si.\nNLD kan tanh ruang menmen ah ‘mifirkhu a si, ram hrawktu a si’ tiah kan theih komi minung mee pek i tanpi len cu hruh lakah hruh ngan bik a si ka ti.


Pakhuku Ah Sianghleirun A Kai Liomi Salai Aung Ling Thang le Mai Merry Lin Cu Motor Nih A Teih Hna – THLIZIL THAWNGPANG\nPakhuku Ah Sianghleirun A Kai Liomi Salai Aung Ling Thang le Mai Merry Lin Cu Motor Nih A Teih Hna\nJuly 25, 2018 admin Chin\nKan chin mi chungin Pakhkuku ah sianghleirun a kai lio mi Salai Aung Ling Thang le Mai Merry Lin hna cu Motor Cycle in zanlei 7:47PM Hrawngah khan an lawi I mah cu ti lam I an kal lio ah cun a hnung lei in motor pakhat nih a pah hna in Mai merry Lin cu Alu le a tai le a ttawk ruh a kiah caah Pakhuku sizung pi ah an kal pi colh.\nSalai Aung Ling Thang hi Maths major in a dih cang mi asi I Merry Lin tu Geography Major in a kum hnih nak a kai lio asi. Cun an I cit mi motor cycle hi KENBO 125 asi. Motor nih a pah hna nak hi Shwe Byaing datsi zuarnak pawng an phak ah khin an hnunglei in motor pakhat nih a rak pah hna hi asi. Mah motor in a pah tu hna motor numbers cu 5J-5678 asi. A pah tu hna motor cu Pakhuku computer sianghleirun hnung lei ah an hmuh. A mawngtu pa hi Pakhuku khua chungah a um mi asi tiah thieh asi.\nChin sianghleirun bu in hruaitu upa pakhat nih “Mai Merry Lin hi a hram thawkka ahcun mah le mah ttha tein aa theilo. A hliamhma fah deuh caah Mandalay sizung ah an lanh pi. Chin sianghleirun bu nih kan si khawh chungin kan ttan pi hna. Motor mawngtu zong Pohmah 337/338 in Pakhuku khua palik sakhan ah report kan tuah ve. Motor mawng pa nih a motor cu lamkam ah a chiah tak i amah tu cu a zaam caah a motor cu palik zung ah a um ko. Amah cu an tlai kho rihlo. A chungkhar tu palik sakhan ah hren chung an si” tiah a chim.\nPrevious Post:Thailand Ngakchia Minung 13 A Chanhchuah Tu Dr. Richard Le A Hawipa Cu Australia Cozah Nih Laksawng A Ngan Taktak Mi An Pek Hna\nNext Post:Facebook Cungah Ka Uar Taktak Mi “Laipa Nih Lainu Sin Ca A Kuat”


KNU Nih Kawl Ralkap Keren State Ah Nihin An Tampi An Thah Hna - News and Media\nMyanmar military troops cu Karen National Union (KNU) nih Karen State sh 200 deng meng an thah than hna. Hi an thahmi hna lak ah hin a colonel le a lieutenant zong an i tel ve.\nMarch thla 27 thokkhan may thla tiang an i doh kahnak ah hin kawl ralkap an thah cangmi hi minung 194 an si cang i an hliamhmami hi minung 220 an si cang. KNLA ralkap hi minung pakua an thi cang i minung pahra nih hliam an tuar.\nBrigade 5 nih military fired 575 artillery nih khuate a kah hna i khuami minung pa hleili a thi i minung pakul le pariat nih hliam an tuar. Cun inn innkul a hrawh dih hna i sianginn innhnih a hrawh chih hna tiah a chim. A dang rel chap–\nMandalay, Kyaukse university pawng Tawma khua ah Taluk Gas pipeline a veng lio mi ralhrangbu cu May ni 5 zing suimilam 5 hrawng ah a ho ti theih lo mi cheukhat nih nam he an va tuk hna i ralhrangbu pa 3 an thi colh tiah thei a si.\nA tangmi ralhrangbu hna cu meithal an puah i an tli, mah thil a can hnuah Tawma khua chung ah ralhrangbu motor cu tawr le cheng an rak lut, kaakip an kawl tiah khuami sin in theih a si.\nTawma khua i Dalan pawl zong ralhrang pawl nih “Hi thil an ti khawh mi hi zeiruangah nan theih lo tiah an hro, fung he an tuk hna” tiah mit in a hmuh mi nih an chim.\nCu lawng si lo, Tawma khua (ပညာနန္းေတာ္) Tution Saya U Myo Min Taw inn cu an va kal hnawh, a inn zong an hrawh piak, thilri zong an fir piak tiah theih a si. “Saya belte cu a luat. Kan hmuh a si ahcun kan kah/thah colh lai tiah an hro chih” tiah khuami nih an chim.\nTu zinglei suimilam 11 tiang khuachungah meithal an puah rih. Kyaukse University compound i Non CDM Saya/sayamah pawl he riantuan pawl zong meithal puah thawng ruangah an ttih ngai tiah theih a si.\nGas pipeline he ralhrang nunnak a cawm lio mi Saya/Sayamah le cozah riantuan pawl an nunnak cu tuanvo kan la lo tiah nai hrawngah khan Kyaukse District Defence Force (KDDF) nih an pek tiah theih a si.\nBandarban Ah A A Pathum An Tliah Hna


Ralkap hi nek awk an tha lo mipi kan i palh sual cun kan hmun cia ah ralkap nih kan ci an kan hmih lai – Hakha Cherry\nRalkap hi nek awk an tha lo mipi kan i palh sual cun kan hmun cia ah ralkap nih kan ci an kan hmih lai\nMipi nih duh poh in ralkap hi kah le doh phun ah kan ruah sual hna cun kanmah tu thihnak khur ah kan tla thluahmah lai.\nRam pakhat pi ralkap simi kha mipi hriamnam tha ngei lomi le raltuk cawng lomi nih fawi tein tei awk cu a har ngai. Tei khawh an si lo tinak cu si lo.\nKawlram ralkap hi Asian ram chung hmanh ah ralkap thaazaang a thawngmi le raltuknak hriamnam tling te a ngeimi ve mi an si. Ram pakhat hmanh a tu kho ding an si ve.\nCu ralkap cu zeihmanh timhlamhnak ngeih loin kan nam sual hna cun kanmah tu kan fah lai caah ralrin te le fimkhur tein kan doh hna a hau lai.\nRalkap nih timhlamhnak ngei loin zeihmanh an tuah bal lo . Hriamnam ngei lo mipi kah an kan timh zongah tha tein plans an suai.\nAtu zongah Kalay Tahan cu a tlawmbik hmun 4/5 in Ralkap nih an kulh dih. Hakha zong daithlan awk tha lo. A kenkip lo ah hmun an khuar. ..raldohnak chuak taktak sehlaw kanmah inn ngeitu nih lam le sil i palh a fawite. Ralkap tu nih kan hmun cia ah den kan fawi te.Cucaah tha tein plan nan suai a hau.\nRalkap cawlcangh le um ning pawl mino hna nih tha tein nan theih a hau. Teinak duhnak men ah hramhram in nam ding an si lo. Fimnak he nam an hau lai.\nZeithil kan tuah poh ah lungrual lawng za lo fimnak he tuah an hau. Kan doh hna tik zongah namneh awk an tha lai lo. Tei cu kan i ruahchan lai nain kanmah nak raltuk thiam le hriamnam tling ngeimi an si kha theih zungzal ding si.\nDonghnak. ..ral timi cu zeitik hman ah nek hrimhrim lo ding. Lai phung ah “Thlahpuk hmanh nih mit aat” an ti kha.Credit-Tluang Ceu Thang\nMipi maw kan chambau, ralkap hruaitu dah kan chambau ?\nKan mifim pawl nih an kan leirawi


Lungthli Tum: Kei Le Ka Min\nMin hi minung kan identity langhternak caah a herh bikmi pakhat a si lai ka zumh. Min ngei lo minung kan um men lai lo. Kei ka min hi midang min nak in ai dang deuh ngai,Lungthli Tum ti cu hla deuh ah theih a si. Aho poah ka min ka chim hna ah an ka zumh colh bal lo,kawlram ah cun ka hmat-pungtin piah an hau tawn. Online i nungak he i chonh lebang cun an thin hung colh,mah bantuk min cu a um bal lo an ka ti,nan ti cio lai dah!\nKa min ruangah hin ningzahnak,harnak tete zong ka rak tong pah leng mang. Hakha sianginn ka kai lio ah ka min ruangah ka lung dongh caan a tam ngai. Bia ka ngaih deuh lo le caa ka zah lo caan ah ka min he tahchunh in tuk le sik a si tawn:na min nih Lungthli Tum,nang mah nih le......tbk>. Hermon sawng luh ka timh lio ah ka u pa(cousin) nih na min nai thleng lo cun asawng ah 'ka u' naka ti lai lo aka ti bal.Ka lung arak fak ngai,nain a mawh ve lem lo ka ti than. Sianginn class chungah ka min an au poah ah niih cio a si,kei zong ningzahpheng ah ka rak ni tawn ve. Kawl sayamah nih min an au lebang ah cun nih lo awk a tha tawn lo,Lung-tha-lii-tum tiin an chuah ter.Ka min hi atthu-san bang in i chinchiah zong a awl caah ka mui a hmu bal lomi zong nih ka min an thei ngai,chiat nak lei deuh in rak theih a si. Sianginn kai absent cio cio hmanhah keimah ka mualpho khun. Achel ah cun ka min saktu ka pa hna ka mawtchiat pah tawn.\nSaya te le ka hawi le nih na sining le na min ai tlak lo an ka ta ti caan le ka min hi capo seihnak ah an hman caan ah ka lung a rak fak ngai tawn. Min thlen awk le a tha fawn lo caah ka si khawh chung in ka min chiatter ti lo ding in biachahnak ka rak ngei bal. Class chung ah mark tha ka hmuh khawh lo hmanh ah class pakhat tal tlolh ti lo ding ka zuam. Cuticun lungdongh lo tein ka zuam ve caah tangriat ka kai ah kawlca hmanh thathi in ka rak rel kho lo nain tanghra ah cun class top5 chung ah kai tel ve hlei ah tluang tein kumkhat nak ah ka rak awng kho ve.Tanghra awn hi midang chungkhar caah cun zeipipa a si lai lo nain kei ka nu le ka pa caah cun an lungthli tum ti khawh a si. Unau pariat lakah 7nak lawng nih tanghra awn cu zeidang nak in a sunglawi deuh hrim.\nTanghra ka awn khawhnak le atu ka dirhmun ka phak khawh nak dingah thazang aka pe tu lakah ka min hi abiapibik pakhat a si ve, ka min hi hriamnam tha tak a rak si kha a tu kai fiang. Ka min saktu ka pa zong ka mawtchiat ti loh,kai lawmh cang! Ka min nih khan ningzah nak raka pe hlah sehlaw class kai lo zong zei ah ka rak rel hnga lo!\nPosted by Lungthli Tum at 15:20


THINPHAN NGAI ASI CANG HIH BRISBANE UM LAIMI I RALRING USIH – The Chinlung Post\nLaimi Tampi umnak Australia, Brisbane cu atu hi an buai ngaingai tiah theih asi. Thinphang ngaingai zong asi i, anmah a cozah zong an lungre athei ngaingai i, biatak tein dottletnak an tuah cuahmah liopi asi. Thil sining an chimmi cu a tanglei bantuk in kan vun langhter. Laimi tampi umnak Brisbane hi zawtnak a um lo nak hmun asi.\nBrisbane ah hin tulio vawleipi nih an buaipi taktak mi zawtnak Coronavirus hi cu hlan ahcun a um lo tiah an chim. Asinain tutan ah khuaruahhar in thil a hung um. Cu thil cu Minak nu pakhat sin ah coronavirus zawtnak hrik an hmuh caah lungrethei ngaiin an um hna. Mah minak zong cu nawlngeitu hna nih an tleih cang.\nMinak nu hi naite ah khan Melbourne in Brisbane ah a rak lutmi asi tiah an theih. Ramri zong ah tthatein phihkharnak an tuah ko nain Minak nu hi zeitindah Brisbane ah a rak luh khawh ning asi timi hi an thei kho rih lo. Asinain nawlngeitu hna nih dottletnak an tuah cuahmah lio asi. Culawng siloin ahawi nu lila zong zawtnak a chawnh manh cang ti asi.\nMinak nu hi khuachung hmunkip kaakip ti awk ah hin aa chok mi asi i, Laimi tampi umnak hmun le hma Laimi dawr pawng zongah a um lengmang mi asi tiah an chim rih. Nawlngeitu hna nih aa chawhvahnak hmun le hma vialte hna zong ahnu an dawi cuahmah lio asi tiah an chim chih rih.\nNawlngeitu hna mah minak cu thongli dantat dingin biachahnak an tuah piak pin ah a zawtnak a vun dam cun thong ah khumh colh dingin biachahnak an tuahpiak ti asi. Hi zawn ah chim duh bik mi cu Laimi tampi umnak hmun le hma ah aa chok lengmang mi asi caah Laimi vialte zong biatak tein i ralrin ngaingai kan hau cang. Hnangam in um ding asi ti lo.\nHI THAWNGPANG HI A HMAN TAKTAK KO HNGA MAW?


RAK ZOH ZAWK UH ATU AN I PHOMH CUAHMAH CANG HIH LIVE VIDEO – The Chinlung Post\nOctober 30, 2020 admin Knowledge 0\nTulio Chinmi vialte hna nih kan i hngah hlang taktak mi Aung La Nsang aa phomhnak caan cu anai cuahmah cang. Arauh hlan ah aa phomh cang lai. Aung La Nsang hi kanmah Laimi Phun cu a silo. Sihmanhsehlaw Laimi bantuk in kan ruahmi le kan zumh siseh kan dirpi taktak mi pakhat asi. Aruang cu Kawlram minung asi ca zongah khin asi.\nAung La Nsang le Reinier an i phomhnak ding cu Laimi vialte siseh Chinmi or Vawlei cung hmunkip kaa kip a ummi vialte zong nih kan i hngah hlang taktak mi asi. Kan lungput ahcun Aung La Nsang nih tutan hi cu teinak hmuh hrimhrim sehlaw tiah kan ti dih. Atu a rauh hlan ah an i phomh cang lai. A zohnak a thei lomi kan um sual ah atuhi LIVE video zohnak kan vun thil.\nTutan Aung La Nsang nih an i phomhnak konghe pehtlaiin Nizan ah a chimmi cu zawtnak a um cuahmah liopi a si caah mibu cun rak um hlah in rak hlah uh. Cun i thuatnak velh thongh a si caah lungzawtnak angeimi hna nih cun ralring tein rak um uh. Damte in nan um khawhnak ding caah thla kan campiak hna, i nan ka dawtnak cungah kai lawmtuk tiah a chim.\nAtu hi a cunglei kan langhter cang bantukin an i phomh cuahmah lio asi. Thin zong a vun phang ngaingai. Sihmanhsehlaw Laimi vialte hna nih cun kan dirpi hrimhrim ko timi fiangtein hmuh le theih khawh asi. Aruang cu an i thuatnak video zoh hmanh ah vawlei cung pumpi huap in Laica bakin Aung La kan i dirpi tiah atimi tampi hmuhkhawh asi. Tutan zongah teinak a hmuh lai tiah kan i ruahchan cio Live video kan vun thil chih.\nhIKA HI VOIKHAT IN HMEH PIAK LAW VIDEO NA ZOH KHAWH LAI ATU HI AN I PHOMH CUAHMAH LIO PI ASI, A HRAMTHOK AN LUHKA TE LAWNG ASI RIH RAK ZOH CIO HRIMHRIM IN AUNG LA NSANG THAAZAANG PE CIO HNA USIH


Ralhrang Nih An Kah Mipa Achung In Lai Meithal Kuan Pa 8 Bak An Chuah Khuami An Lunghring\nMain Editor July 15, 2021 Leave a Comment on Ralhrang Nih An Kah Mipa Achung In Lai Meithal Kuan Pa 8 Bak An Chuah Khuami An Lunghring\nTamu district Zalenphai khua i mino 6 ralhrang hna nih aruang umlo in an tlaih I an kah mi hna lak I pakhat cu kuannih aken nak apaw cu an khuai I achung ah lai meithal i hmanmi kuan pa 8 hmunh asi tiah theih asi.\nJuly ni 10 zan sml.10 hrawng ah khan Zalenphai khua mi mino 6 hna cu an len nak in an ttin lei ah ralhrang hna nih lam cung ah meithal in an kah hna i ahmun ah minung pa 2 an thi, minung 2 hliam an tuar i an tlaih hna. Sakhan ah an kal pi hna, antlaih mi hnalak ah hin minung pa 2 cu an thi than, pakaht pa hi July 12 ah khan arak luat than ve I apaw ah kuan nih ahliam ve mi asi. Hi pa cu ram chung sizung ah an kal pi I X-ray anlak tikah apaw chung ah hmun 8 in apem mi an hmuh. Cu hnu ah India lei ah an luh pi I India siizung ah an kal pi than I India sibawi nih apaw apem mi cu hlai nak an ngei I kuan pawl an hmuh hi asi.\nKhuami pakhat nih achim nak ah cun doctor te nih bomb hma asi an ti nain ralhrang nih an kah hnalio ah khan bomb an hmang lo, Lai meithal i hman mi kuan tu asi. Keimah ruahnak ah cun ralhrang he aa bawm mi pyu saw htee an si lo le, ralhrang tha ape mi attanh mi nih Lai meithal hi an hman bia si tiah ka ruah tiah achim ve. Khua mi chung in hin ralhrang lei atang mi an um heim ko tiah khuami nih cun an lung hrinh.\nKan Phone Kan Off Ah Atha Hnga Maw? →\n← PDF Ralkap 8,000 Leng Training an Lim Cang Lai


ANTONY: HAKHA SIT TIMI NIH ZEITEL MIAK NAK A CHUAH PIMI A UM MAW? – The Chinlung Post\nAntony: Pakhatnak. Hakha sit, hakha kokek timi nih hin zei khi dah asawh duh mi asi hnga? Pahnihnak, hlawknak le miak nak achuah pi kho maw? Pathumnak. fimnak, thiamnak teh, hakha sit, hakha kokek si nak nih achuah pi kho maw? Mipa\_minu he bia van i ruah el tik ah kei mah cu hakha sit, hakha kokek bak ka si hi na ka hngal maw, holh hlah nang mah te hna tiah mi ti i min chal a hmang mi an tam ngai ngai.\nHakha khua chung i aum mi hakha paoh nih cun an hman dih mah bia hi kei mah cu hakha sit ka si na thei ma? I hro cer nak ah hakha mi nung ka si ai ti mi paoh nih cun an hman dih. cucu hakha kokek le hakha sit lawng nih hin holh nak nawl le fim nak le hngalh nak etc.. anei mi khi alo ngai ngai te,hakha sit lawng hi mi hmasa min nei le mifim thiam le mirum cathiam kan si CHIN ahuap tu bik kan si ti khi maw asi hnga? kei mah cu hakha sit bak ka si hi na ka thei maw?\nNote.. hakha sit, hakha kokek ti mi an i chirh chan mi, an va sawh ter duh mi hi zei dah asi hnga ti mi hi theih khawh asi maw afianh kho mi nan um el hnga maw? A tang comment nak ah biachia kha tel loin zalong tein fianh nak ka duh ko. Credit: Antony ( Chin World News & Media )\nUS Kong thawngpangthar: Khuaruahhar thawngpang pakhat a chuak hoi cang. US thimnak kong result thlennawn asi khawhnak dingah North Korea hruaitu Kim Jong-un nih Tilong hmangin vote a kuat tiah an chim tthan cang. Donald Trump neihniam tein a ummi minthang pakhat asimi Roger Stone nih Conspiracy theorist Alex Jone sin ah khuaruahhar ngaingai asimi thil achim.


China Nih Tangka An Pek Mizat Telawng US Nih Kan Pek Ve Cang Lai – Chin 11 News\nChina Nih Tangka An Pek Mizat Telawng US Nih Kan Pek Ve Cang Lai\nPresident Trump nih WHO cungah lunghrinh nak a ngeih mi a zual chin lengmang, WHO nih China ttanh in bia a chim i rian a tuan lengmang caah kumtin kan pek tawn mi tangka hi China nih WHO sinah an pek mizat telawng in kan pek ve cang lai tiah a chim. Vawlei cung ram vialte lakah US hi WHO sinah tangka a thawh mi tamcem lengmang a si ko nain Covid-19 a chuah hnuin US nih WHO cungah lunghrinh nak le zumh lonak fak ngai in a ngeih.\nCun President Trump nih a chim mi cu “US nih WHO sinah tangka kan thawh mi a tamtluk in WHO nih US hi a zohkhanh duh lo i zei ah a rel lo. Cun Khatlei in kan zohthan a si ah cun Covid-19 kong ah WHO nih China lei ttang in dir hlah sehlaw tuan tein vawlei cung mipi sinah COVID-19 kong hi thawngpang fiang a thanh khawh tuk ding zong a si.\nWHO nih China mithmai zoh in rian a tuan le bia a chim lengmang caah kan nih US caah cun China nih WHO sinah an thawh mi tangka zat telawng hi kan thawh ve ko cang lai” tiah President Trump nih cun a chim. President Trump nih hin WHO sinah tangka an pek tawn mi cu 90% bak a phih cang hna caah China nih $ 10% ah thawh ah cun US zong nih $10 % lawng thawh ve ding a si ko cang.\nAsinain WHO nih cun China ttanh in bia kan chim hrimhrim lo, China sinin COVID-19 thawngpang kan theih hnu nihnih ah pulrai zawtnak asi tiah vawlei cung ah thawngzamh nak kan tuah cawlh ve ko tiah an chim.\nRef: D Nae Khit Media


SAC Ralhrang Hna Nih An Hnah Mi Hna Ruak Minung 20 Leng Ruak An Hmuh Cu Lawng Si Lo In – Chintanbo\nYeOo peng, Mungtapin khua ah phung-ki 3 telh in khua mi 40 hrawng cu nizaan May 12 ah SAC ralkap nih ralphaw ca ah an tlaih hna hnu in, nihin May 13 zinglei ah khua mi 20 hrawng ruak cu hmuh an si, tiah tualchung mi nih an chim. SAC ralkap hna cu a luancia May 10 ah khuachung ah meithal i puah pah in an luh caah, tualchung mi hna cu a himnak hmun ah an zaam hna nain, hawi zaam lio ah zaam lo in khuachung ah a um mi cheukhat cu SAC ralkap nih an tlaih hna, tiah tualchung mi nih cun an chim.\nNihin May 13, ah tlaih a tong mi hna chung in nunnak a liam mi hna ruak cu khua pawng ah hmuh an si, tiah YeOo peng tualchung hriamtlai phu nih nihin May 13 zinglei ah an thanh. Nizaan ah tlaih a tong mi hna chung in minung 8 cu an luat i, SAC ralkap kut in a luat mi hna nih cun, Rawl zong an kan pe lo, nilin lakah an kan pho, tiah an chim. Nihin zinglei ah miruak hmuh mi 20 hrawng an si cang, cheukhat ruak cu an kut hri tem bu in mei an khangh hna, cheukhat cu an mui zong a fiang ti lo, tiah Mungtapin khua in a zaam mi pakhat nih BBC ah a chim.\nNihin May 13, ah SAC ralkap hna cu YeOo peng Pegyi, khuachung ah lut in khuachung inn 70 in 100 hrawng cu an hrawh i, facang tin 1,000 leng zong kan sung, tiah YeOo pah-kah-phah phu nih an thanh. SAC ralkap lei nih cun YeOo pengchung thil cang mi kong ah nihin May 13 chunhnu tiang ah thawngthanhnak an tuah rih lo.\nThawngdang, KIA Brigade 4, Battalion 8 Namphatka tualchuang Ho Nuang khualu ah May 12 zanlei Sml5:00 hrawng ah SAC ralkap le KIA karlak kahdohnak chuak.Kut Khaing in a rak kai mi SAC ralkap Brigade 99 kuttang SAC ralkap hna cu HoNaung khualu ah rallam an sial i KIA he hmaitonh kahdohnak a chuak tiah theih a si.\nKahdohnak a chuahnak hmun ah SAC ralkap 5 hrawng an thi i KutKhiang ah a um mi SAC ralkap hna nih kahdohnak a chuah nak hmun cu hriamngan in an kah hna tiah khuami pakhat nih a chimMay 11 zanlei Sml 4:00 hrawng zongah KIA Brigade 9 battalion 26 tualchung Namawbom in ke in a ra mi SAC ralkap thazaang 100 hrawng a si mi rallam cu KIA nih an kah hna SAC ralkap 2 an thi i 4 hliam an tuar.Crd:Tha chin post.


Trump ca ah: a fiang tukmi teinak lam: Texas pine nih Georgia, Pennsylvania, Michigan le Wisconsin pine pawl tazaa cuai hna. – Lai Lungrawn Post\nTrump ca ah: a fiang tukmi teinak lam: Texas pine nih Georgia, Pennsylvania, Michigan le Wisconsin pine pawl tazaa cuai hna.\nDecember 11, 2020 December 11, 2020 admin World News\nUS Supreme Court ah hin fawitebai in phak khawh a si lo. Zaran tazacuainak cu peng biaceihnak zung in pine biaceinak zung, cun pine biaceihnak zung in US Supreme Court ti in a dotdot in kai a herh. Cucaah Trump sihne pawl zong US Supreme Court ah direct in phan khawh colh loin pine biaceih zung ah an hel peng nak a si.\nSihmanhsehlaw US Supreme Court ah direct in phak khawh colh nak lam pakhat a um. Cucu state pakhak khat i a bia ceihpiak a herh tikah a si.\nCucaah Trump nih zokzok in teinak a hmuh colh khawh nakhnga Texas pine nih Georgia, Pennsylvania, Michigan le Wisconsin pine pawl taza a cuai hna.\nCucaah US Supreme Court nih cucu a cohlan colh i Georgia, Pennsylvania, Michigan le Wisconsin pine hna kha i kilvennak ca a tialter hna i an bia cu tu zarh Nilini ah ceih a timh.\n(A tangah ka taarmi video clip ah Texas pine Attroney General Ken Paxton nih a chimmi le ca dang cherhchan in hi ca hi ka ttial.)\n(1) Electoral college clause\nArticle II, section 2 ahcun pine phungsertu hna (state legislatures) lawnglawng nih electoral college hna zulh awk phunglam kha an ser lai,” ti a si. Sihmanhsehlaw Georgia, Pennsylvania, Michigan le Wisconsin ahcun biaceihtu ( judges) hna le bawi pawl tu nih electoral college zulh awk phunglam kha an ser. Hihi anmah nih tuahnak nawl an ngei lo.\n(2) Equal Protection Clause\n2000 kum thimnak (Bush v. Gore) lio ah a voi 14nk phunghram an remhmi (14th Amendment) ah “mee kilvennak phunghram aa khatmi hman cio ding” timi a um. Sihmanhsehlaw 2020 thimnak ah cun hi pine pali nih hin hawi dang pine hna he a khat lomi phung an i ser. County pakhat le pakhat zong an phung an i khat lo.\n(3) Remedy in the lawsuit\nTexas pine nih cun US Supreme Court kha cu pine pali ah thimmi (electors) pawl kha pine phungsertu (state legislatures) hna tu nih thimter rih ding in ca a ttial. Kum 1892 lio ah McPherson le Blacker cu president tthutnak an rak i cuh. Cu kum ah cun mee aa ningcang lomi a um caah pine pumpi ah mee tam deuh a hmumi (popular votes) kha zoh lo in mee thlaknak peng (electoral district) ah teitu a hmutu kha zoh in teitu cu an rak thim. Cu bantuk in hi tazacuainak zong hi damter ve ding in Texas pine nih Supreme Court ah ca a ttial.\nA cungah ka langhtermi thil pathum hi US phunghrampi kal ning taktak cu a si. Cucaah Texas pine nih a chauhpimi hi Supreme Court ah cun teinak hmuh dawh a si ko. Atu ah cun Louisiana pine zong nih Texas leiah ttang in Georgia, Pennsylvania, Michigan le Wisconsin kha taza cuai a timh ve hna.Cucaah Trump nih teinak a hmuh dingmi hi a fiang chin thluahmah ko cang.Rev. Biak Lian Vel\nKha Court ah:Taza cuainak an tuah taktak cang hna hi.\nHakha Thantlang:Falam mino sin ah’Sawmhnak an tuah cang hi.


Mizo Nungak Nu Asining Vialte Aa Phuang Dih Cikcek A Virgin An Hawnpiak Zaangfak Taktak Asi A Hawile Sinah Biacah A Tuahmi A Ṭha Taktak – Chin World News Evening\nMizo Nungak Nu Asining Vialte Aa Phuang Dih Cikcek A Virgin An Hawnpiak Zaangfak Taktak Asi A Hawile Sinah Biacah A Tuahmi A Ṭha Taktak\nMay 31, 2020 Salai Van Hmuhning\nHihi Hurduhcuainak kong a lo ti a hamsabik ah kan theihpiak uh! Hikong a hman taktak mi asi. Mizo nu pakhat nih atonmi le a hawi le sinah hibantuk hi an tong ve sual lai ti a phan caah aa phuannak le biacahnak a tuahmi asi. Amah ṭialning tein cun a sau deuh caah a tawi fiannak tein kan von ṭialnak hi asi. Na zum lo kho men nain a hmanmi thil le asi fawn. Cucaah na hawi nu na hawipa nih hibantuk an ton ve sualnak hnga lo share rak tuah ve hna.\n” Keimah hi atu ah kum 26 asi i, kum 19 ka si lioah ka thianhlimnak an ka laakpiak. Darling ka ngei ve i nupa sinak tuah ka duh lo ruangah minung pahnih ka ṭhen cang hna. Cun kum 19 ka si i darling pakhat ka ngeih ṭhan i, keimah nakin a upa deuhmi asi. Nupi/pasal ngeih hlanah nupa sinak tuah ka duh lonak hna ka chimh, cun ka dalring le pahnih ka ṭhen nak hna a ruang zong ka chimh. Nain keimah nakin upa deuh asi i, nupa sinak hman ah cun kan pahnih karlak dawtnak zong a fek deuh lai, na darling ṭhing pahnih zong cu nupa sinak an hmanpi khawh peih nupi/pasal caah an ngeih hna cu, nupa sinak hman cang hnuah cun an i ṭhen sawhsawh kho ti lo tiin a ka lemsoi.\nKa lungthin/ruahnak a hmettuk rih caah aa chimmi cu ka zumh taktak. Kan i duhnak a sau deuhdeuh i, a ka lem soi deuhdeuh ve, ka lung a fim cu ngaihchihnak in ka khat. Kan ṭhit lai tiah bia na ka kam cang le kan i ṭhi cang tiah ka ti i, atu na cawnmi na dih tikah tiah ka ti i, ka sianginn kaimi ka dih hlan in, darling dang a ka ngeih taak i, ka lungfak taktak. Nupa sinak hman na duh caan ah rak ka chim tiin nehsawh ngaiin a von ka ti rih. Ka lungfak tuk, ka celh lo. Sianginn kai caan ah sianginn kai loin a thli tein ka zam tawn i, Councelling centre ah ka kal tawn.\nKum 2 hnuah ka ngei ṭhan i, ka sining vialte ka chim tikah cun a ka ṭhen cawlh. Hiti ka cungah a tlun tikah hin ka lungdong tuk hringhran. Ka thianhlimnak ka ven khawh lomi kha ka ningzak tuk. Nain cu bantuk thil ka cungah a tlun ko bu zongin Pathian ka philh lo. A ruang cu duh-dawtnak zong hi Pathian a tel lo ah cun pakpalawng asi ko timi ka fiang. Atu ahhin darling ka ngei ṭhan i, kum 3 hrawng kan i zulh dawi cang. Nain ka sining hi ka chim duh dih lo. A hnuah ka sining ka chimh i, na duh ahcun ka ṭhen ko tiah ka ti i, a ka lehmi cu, cu bantuk thil ruangah cun kan ṭhen lai lo, nain ka lung cu fak bak ve tiah a ka leh i tuni tiang kan um ṭi peng i voikhat te zong nupa sinak kong a chim bal lo.\nHi cabia hi nungak/tleirawl virgin tampi nih nan rel ka zumh. Pasal nan ngeih hlanah cun nan thianhlimnak kha ṭhlau hrimhrim hlah uh! Nu cu mu, kan thianhlimnak an ṭhlau ahcun upatnak kan hmu ti lo i, man kan ngei ti lo. Kan thianhlimnak a sunlawi zia hi, kan thianhlimnak kan ṭhlau hnu lawngah kan i fiang i, i ngaichih len zongah santlaihnak a ngei ti lo. Na darling pa nih nupa sinak an hmanpi asi ahcun a duh le duh lo zongah zulh-dawi lawlaw. Cun na tuah sual cang asi ah cun i tuah ṭhan ti lo dingin rak i ralring cang. Na tuah sual cangmi na nunning kha nun sersiamnak ah hmang.\nHihi a takah ka ton taktak mi thil asi i, mi pakhat sinin ka von postmi asi. Ka konglam hi midang ṭhathnemnak a pek hrimhrim hna lai tiah ruahchannak ka ngei. Abikin nugak le tlerawl hram aa thokmi, a darling a ngei lai dingmi nih ka chimmi hi rak ngai hrimhrim uh! Nan zumh lo ahcun, ka tonmi bantuk ṭhiamṭhiam hi nan ton ve ko lai. Na zumh i na zulh asi ahcun na caah a ṭha lai i, i ngaihchihnak zeihmanh na ngei lai lo. Nupi pasal na ngeih hlan hrimhrim ah nupa sinak rak tuah hlah uh! (Hihi mizo nih a thlahmi Laica in kan lehchinmi a si.) Mino tampi fim a kan chimhpiak lai tiah ka ruah.\nCopy & Paste tuahin Website ah chiah kan siang lo nain na duh ahcun share cu a ngah.\nPresident Trump Nih A Biakam Bangin A Tuah Taktak Cang\nTrump: Sandapiahtu Cozah Dohtu Pawl Hi Mihrokhrol Mifir Lawng An Si, Mifir Pawl Cu Meithal Kap Ko Hna Uh


Breaking News ! Fiang Cikcek In A Van Phuan Than Hoi Cang. – Kawltu Team\nBreaking News ! Fiang Cikcek In A Van Phuan Than Hoi Cang.\nTrump nih tunai te khan tutan election cu rigged election tiah a auh than cang. Trump nihcun tutan election cu zeizong vialte a hram thok in timhlamh cia te i tuah mi a si, control nak tang i ummi si (rigged election) tiah a chim than. Cu lawng siloin Republican poll watchers pawl cu vote rel nak hmun ah um an senh hna lo. Voting Mchince siseh hmun kip ah a dik lo, a sullam cu thil diklo an tuah ti nak asi. Election dih hnu vote thlak ti bantuk hna, cun a dang dang tampi zong a um” Tiah a chim than hoi. Tutan election cu a buai kho taktak.\n(Mah capar hi van rel chap) US Election kong he pehtlaiin thawngpang thar a van i chap lengmang. Tu zinglei ah khan Georgia ah vote tampi an hmuhchuah mi ah Biden nak in Trump vote a tam deuh. Trump caah thawngpang tha a van um chin lengmang ti khawh a si. Hi kong hi Trump nih a van share ve fawn. A tanglei ah tling deuh in van rel.\nGeorgia state chung i Second County an timi Fayette county ah vote 2,755 bak rel lomi a rak um. Hi hi an tial ning ahcun memory card ah vote 2,755 bak ummi cu upload an rak tuah lo caah asi. Vote upload an tuah lomi 2,755 chung ah hin Trump vote cu Biden vote nak in a tam deuh.\nFayette county ah hin vote 2,755 rel lomi chung ah vote 1,577 cu Trump vote a si, Biden vote 1,128 a si ve fawn. A sullam cu Trump nih vote 449 bak a hmuh chap ti nak khi a si. Source : Dailywire\n(Mah capar hi van rel chap) Tuni tiang US ithimnak Result umtu ning le buainak cu hi ti hin a si. Tuni tiang Trump nih President thim tharmi tiah timi Biden hi a cohlang khawh lo caah tuni tiang keimah nih teinak ka hmuh ti chim a ngol hlei lo. Trump nih a sawh sawh in teinak pek i cohlang sawh sawh aa tim lo. Hi ruang ah hin Joe Biden zong nih Trump cu cozah thar cohlannak a nuarh ter peng a si ahcun minung tam tuk an thi cang lai tiah a chim ve.\nPresident thar cohlannak le a cozah lei itimhtuahnak le rianttuanthar le itimhlamhnak a um lo ahcun minung tam tuk an thi lai tiah a chim. Hi kong hi Biden nih Delaware ah Covid 19 kong a chim pah in a chim chapmi a si. Cun Tlawmpal ah Obama Nupi Mihchelle Obama zong nih Trump umtu ning a zoh lengmang tikah ‘ Hihi lengtecelhnak (game) a si lo tiah fak nain Trump a phomh. Atu tiang vote an rel ning ah Biden hi 306 vote a si i,270 vote hmumi nih teinak hmuh a si. Trump belte zahan le tuzing tiang kha lungdonh phun i um aa tim lo. Ithimnak ah teinak ka hmuh ti bak a si ve.\nCacawn nikhatni (Monday) khan Republican lei nih State biapi tak tak i ruahmi i tazacuainak an ngol. Cu state hna cu Michigan, Georgia, Pennsylvania le Wisconsin hna an si. Biden nih teinak hmuh tiah an phuannak State pawl an si. Trump belte a lung a tling lo ngai ngai. Monday khan Wisconsin Elections Commission le bang nih cun Trump nih vote relthan hrim hrim a duh ahcun, Trump Campaign nih an state i vote relthan nak ding ah $8 million dengmang an liam hau lai tiah a chim rih. Hi State ah hin Biden nih vote 20,000 leng in Trump nak in vote a hmuh. Cucaah atu dirhmun ahcun US ithimnak cu a buai tak tak rih. Source: BBC\n(Mah capar hi van rel chap) US Citizenship Test: Hmai thla December 1, 2020 in US Citizenship test phit ning an thlenmi hman a si cang lai. Cuhlan ah cun US citizen phit (interview) tik ah biahalnak (question) pa 6 thiam/leh khawh ahcun awnter a si. Atu a thar an hmanmi ah Cun questions 20 hal a si cang lai i a tlawmbik 12 tal thiam/leh khawh lawng ah awnter a si cang lai ti a si.\nKum upa cangmi le US ah kum 20 naak tam a um cangmi cu biahalnak hi tlawm deuh in hal an si ko lai tiah USCIS officials nih cun an ti. Zapi zaraan, miraang holh thiam lo caah cun citizen si a har deuh cang lai ti nak si. Ref: Thechinvoice\n← Australia Lainu Nih TBC Hla An Sakmi Cu An Thiam Law Law,\nSaya John Fready Catial Mi Te Cu Celh Ding A Si Lo. →


Pathian Nawlbia le Phunglam nih Na Chiaṭha Thleidannak Lungthin kha Cawnpiak seh | Vennak Innsang\nVennak Innsang (Cawn awk Cauk) | 2018 June\nREL KA DUH Acholi Holh Akha Holh Aukan Baoule Holh Batak (Karo) Batak (Simalungun) Batak (Toba) Biak Bislama Holh Cambodia Holh Changana (Mozambique) Chin (Hakha) Chokwe Holh Chopi Chuabo Holh Chuukese Holh Dayak Ngaju Gitonga Greenland Holh Hmong (White) Iban Holh Ibinda Holh Javanese Kachin Holh Karen (S'gaw) Kazakh Holh Kazakh Holh (Arabic) Kikongo Holh Kimbundu Holh Kisi Holh Krio Laos Holh Lhukonzo Holh Lifu Holh Lomwe Holh Macua Holh Malta Holh Mapudungun Holh Mauritius Creole Holh Mirang Holh Mizo Holh Navajo Holh Ndau Holh Ngangela Nias Holh Niuean Holh Nyaneka Holh Nyungwe Quechua Holh (Ayacucho) Quechua Holh (Cuzco) Quichua (Chimborazo) Quichua (Imbabura) Rarotongan Holh Roma Holh (Masidonia) Romany (Macedonia) Cyrillic Romany (Southern Greece) Runyankore Holh Rutoro Holh Sangir Saramaccan Holh Sena Holh Seychelles Creole Holh Sunda Tahiti Holh Tshwa Holh Uigur Holh (Cyrillic Cafang Hmanmi) Umbundu Holh Urdu Holh Uruund Holh Wales Holh Wallisian Holh Wayuunaiki Holh\nPathian Nawlbia le Phunglam nih Na Chiaṭha Thleidannak Lungthin kha Cawnpiak seh\n“Na cawnpiaknak kha ka ruah hna.”—SALM 119:99.\nHLA: 29, 11\nChiaṭha thleidannak lungthin cu compass he zeitindah an i lawh?\nPathian nawlbia kan sunsaknak ṭhanter cu zeicah a biapit?\nChiaṭha thleidannak lungthin nih nutling, patling si awkah zeitindah a kan bawmh?\n1. Saram nakin a kan santer deuhmi thil pakhat cu zeidah a si?\nJEHOVAH nih minung kha a hleikhunmi thil pakhat a kan pek. Mah cu chiaṭha thleidannak lungthin a si. Mah nih saram nakin a sang deuhmi a kan siter. Adam le Evi nih chiaṭha thleidannak lungthin an ngei ti kha zeitindah kan hngalh khawh? Pathian nawl an buar hnuah a sinin an i thup. Zeicahtiah an chiaṭha thleidannak nih a hnorsuan hna caah a si.\n2. Chiaṭha thleidannak lungthin cu compass he zeitindah aa lawh? (A hramthawknak hmanthlak zoh.)\n2 Chiaṭha thleidannak lungthin cu kan nunnak lam a hruai khomi, a hmaan le a hmaanlo a kan hngalhtertu kan lungthin chunglei kha a si. A chiaṭha thleidannak lungthin ṭha tein a cawnpiak lomi cu chaklei a sawh pengmi suimilam (compass) a rawkmi aa kenmi tilawng bantuk a si. Mah lawng cu thli le tilet nih a hmaan lomi lam leiah an kalter khawh. Asinain a hmaanmi compass nih a hmaanmi lam ningin kal awkah lawng mawngtu kha a bawmh khawh. Cu bantukin kan chiaṭha thleidannak lungthin kha ṭha tein kan cawnpiak ahcun ṭha tein lam a kan hruai khawh.\n3. Chiaṭha thleidannak lungthin kha hmaan tein kan cawnpiak lo ahcun zeidah a cang kho?\n3 Chiaṭha thleidannak lungthin kha hmaan tein kan cawnpiak lo ahcun thil ṭhalo hrial awkah ralrin a kan pe lai lo. (1 Tim. 4:1, 2) “Thil ṭhalo cu thil ṭha” ti hmanhin kan ruah khawh men. (Isa. 5:20) Jesuh nih a zultu hna kha “nanmah thah hi Pathian rian ṭuan a si tiah mi nih an ruah caan a phan lai” tiah a ti hna. (Johan 16:2) Zultu Steven a thatmi hna nih cutin an rak ruah. (Lam. 6:8, 12; 7:54-60) Tuanbia zoh tikah biaknak a ṭanhmi tampi nih mi thah ti bantuk sualnak ngan kha an tuah i Pathian caah a si tiah an ti. Asinain cutin an tuahmi cu Pathian nawlbia an buarmi a si. (Ex. 20:13) An chiaṭha thleidannak lungthin nih a hmaan ning tein lam a hruai hna lo ti cu a fiang.\n4. Kan chiaṭha thleidannak lungthin ṭha tein rian a ṭuan ti kha zeitindah kan hngalh khawh?\n4 Kan chiaṭha thleidannak lungthin ṭha tein rian a ṭuan ti kha zeitindah kan hngalh khawh? Baibal chung i nawlbia le phunglam hna cu “cawnpiaknak caah le palhnak cawnpiaknak alnak caah le palhmi remhnak caah le ding tein nunnak ding cawnpiaknak caah a ṭhahnemmi a si.” (2 Tim. 3:16) Baibal hmaan tein hlathlai, thukpi ruah le kan nunnak ah hman a hau. Cuticun Jehovah ruah ningin ruah ve awkah kan cawn khawh lai. Cun kan chiaṭha thleidannak lungthin nih ṭha tein lam a kan hruai lai ti kha kan zumh khawh. Chiaṭha thleidannak lungthin cawnpiaknak ah Jehovah nawlbia le phunglam kha zeitindah kan hman khawh ti kha i ruah hna u sih.\nPathian Nawlbia nih in Cawnpiak seh\n5, 6. Pathian nawlbia nih zeitindah a kan bawmh khawh?\n5 Pathain nawlbia nih kan bawm seh ti kan duh ahcun mah nawlbia hna kha rel le hngalh lawngin a za lo. Mah kha sunsak in kan upat a hau. Baibal nih “ṭhatlonak kha hua u law ṭhatnak kha duh u” tiah a ti. (Amos 5:15) Cutin zeitindah kan tuah khawh? Thil sining kha Jehovah hmuh ningin hmuh ve awkah kan cawn a hau. Mah hi ruathmanh. Zan ah ṭha tein naa hngilh khawh lo caah siibawi pa nih ngandamnak a bawmmi rawl ei awk, exercise tam deuh in tuah awk le na nunning cheukhat thlen awkah aan fial hei ti u sih. A chimmi ningin na tuah caah ṭhatnak na hmu. Mah tikah siibawi pa nih ruahnak aan cheuhmi kha zeitindah na hmuh?\n6 Cu bantukin Sertu nih sualnak ruangah a chuakmi ṭhatlonak in huhphenh awk le kan nunning ṭhatter awkah nawlbia a kan pek. Tahchunhnak ah, Baibal nih lih chim, hlen, fir, nupa sualnak tuah, zaang-en hman le khuachia thiamnak he i pehtlaih awk a si lo tiah a kan cawnpiak. (Phungthlukbia 6:16-19 rel; Biat. 21:8) Jehovah nawlngaihnak in ṭhatnak kan hmuh tikah amah kan dawtnak le a nawlbia kan sunsaknak cu a ṭhang chin.\n7. Baibal tuanbia nih zeitindah a kan bawmh khawh?\n7 A hmaan, hmaanlo hngalh awkah Pathian nawlbia buar in harnak ton a hau lo. Hlanlio mi hna an palhnak in kan cawn khawh. Mah kong kha Baibal ah ṭial a si. Phungthlukbia 1:5 nih “mifim zong nih an ngaih ahcun an fimnak a ṭhang lai” tiah a ti. Mah lamhruainak cu Pathian sinin a rami a si i a ṭha bikmi lamhruainak a si. Tahchunhnak ah, David nih Jehovah nawlngaih loin Bath-sheba he nupa sualnak an tuah tikah zeitluk in dah harnak a in ti kha ruathmanh. (2 Sam. 12:7-14) Mah kong na rel tikah hitin i hal: ‘David nih mah buaibainak hna kha zeitindah a hrial khawh? Kei tah cu bantuk thil sining ah zeidah ka tuah lai? Nupa sualnak tuah dingin tukforh ka si ahcun David bantuk maw ka si lai asiloah Josef bantukin dah?’ (Gen. 39:11-15) Sualnak ruangah a chuakmi thil ṭhalo kha ṭha tein kan ruah ahcun ‘ṭhatlonak kha kan huat’ chinchin lai.\n8, 9. (a) Chiaṭha thleidannak lungthin nih zei tuah awkah dah a kan bawmh? (b) Kan chiaṭha thleidannak lungthin cu Jehovah phunglam ningin zeitindah rian a ṭuan?\n8 Pathian nih a huatmi thil hna kha kan hrial. Asinain Baibal ah cuset khaset timi nawlbia a um lomi thil sining kan ton tikah zeidah kan tuah awk a si? Pathian nih tuahter a kan duhmi kha zeitindah kan hngalh lai? Baibal in kan chiaṭha thleidannak lungthin kha kan cawnpiak ahcun a ṭhami biakhiahnak kan tuah khawh lai.\n9 Jehovah nih a kan dawt caah kan chiaṭha thleidannak lungthin lam a hruai khomi phunglam a kan pek. Hitin a ti: “Keimah cu BAWIPA nan Pathian, nan ca ṭhatnak cawnpiak aan duhtu hna le nan zulh awk hnga lam aan hmuhsaktu hna ka si.” (Isa. 48:17, 18) Baibal phunglam kha thukpi in kan ruah i kan lungthin chung a luh tikah kan chiaṭha thleidannak lungthin kha kan cawnpiak khawh i kan remh khawh. Mah nih a ṭhami biakhiahnak tuah awkah a kan bawmh.\nPathian Phunglam nih Lam in Hruai seh\n10. Phunglam timi cu zeidah a si, Jesuh nih a cawnpiaknak ah mah kha zeitindah a hman?\n10 Phunglam timi cu kan ruahnak lam a hruai i a ṭhami biakhiahnak a kan tuahtermi a hrampi biatak kha a si. Jehovah phunglam hngalhnak nih Jehovah ruahning le nawlbia a kan peknak a ruang hngalhthiam awkah a kan bawmh. Lungthin le tuahsernak cheukhat ruangah a chuakmi thil kha hngalh awkah Jesuh nih a zultu pawl kha a hrampi biatak a cawnpiak hna. Tahchunhnak ah, thinhunnak nih zaang-ennak a chuahter khawh i a ṭha lomi ruahnak nih nupa sualnak a tuahter khawh ti kha a cawnpiak hna. (Matt. 5:21, 22, 27, 28) Jehovah phunglam kha lam kan i hruaiter ahcun kan chiaṭha thleidannak lungthin ṭha tein a cawnpiakmi kan si lai i Pathian thang a ṭhattermi thimnak kan tuah khawh lai.—1 Kor. 10:31.\nKhrihfa nutling, patling a simi nih midang chiaṭha thleidannak lungthin kha an upat (Catlangbu 11, 12 zoh)\n11. Pakhat le pakhat chiaṭha thleidannak lungthin cu zeitindah aa dan khawh?\n11 Khrihfa pawl nih Baibal hmangin an chiaṭha thleidannak lungthin an cawnpiak bu hmanhin a kong cheukhat ahcun biakhiahnak an tuahning aa dang rih. Mah cu zu dinnak le zu dinlonak kongah a si men lai. Baibal nih zu din cu a palh tiah a ti lo nain zu tam tuk in kan din awk asiloah kan rit awk a si lo tiah ralrin a kan pek. (Ptb. 20:1; 1 Tim. 3:8) Khrihfa pakhat nih cun zu tam tuk in a din lai lo caah biakhiahnak a tuah tikah a dang zei kong hmanh ruah a hau lo tinak a si maw? A si lo. Zu din dingin a chiaṭha thleidannak lungthin nih a awnh hmanhah midang chiaṭha thleidannak lungthin kha a ruah a hau.\n12. Rom 14:21 nih midang chiaṭha thleidannak lungthin upat awkah zeitindah a kan bawmh khawh?\n12 Paul nih midang chiaṭha thleidannak lungthin upat a hauh kha hitin a langhter: “Sa ei i sum te hna, zu din i sum te hna, nan unau a tlukrilhtertu a si ding paohpaoh tuah i sum te hna kha a hmaanmi thil a si.” (Rom 14:21) Cucaah zu dinnak nawl kan ngeih hmanhah mah nih midang chiaṭha thleidannak lungthin a hnorsuan khawh ti kan hngalh ahcun mahca ṭhatnak hlawt kan duh ko lai. Unaupa pakhat cu biatak a hngalh hlanah zu nih a lemmi a si caah zeitikhmanh ah din ti lo dingin bia a khiah men lai. A ziaza hlun ah a kirter ṭhan khomi zeithil hmanh tuah kan duh lai lo. (1 Kor. 6:9, 10) Mah unaupa nih kan inn i a kan len tikah a al ko buin zu din awkah kan hnek lai maw? Kan hnek hrimhrim lai lo!\nNangtah midang bawmhnak caah mahca ṭhatnak hlawt na duh maw?\n13. Midang nih thawngṭha an cohlan nakhnga bawmh awkah an chiaṭha thleidannak lungthin kha Timote nih zeitindah a upat?\n13 Timote nih a no lioah cuarpar tan cu a fak ko lai ti kha a hngalh ko nain a rak cohlan. Phung a va chimh hnga dingmi Judah mi hna caah cuarpar tan cu a biapi ti kha a hngalh. Paul bantukin Timote zong nih midang thinhunter kha a duh lo. (Lam. 16:3; 1 Kor. 9:19-23) Nangtah midang bawmhnak caah mahca ṭhatnak hlawt na duh maw?\n“Nutling, Patling Si awkah Ṭhangcho U Sih”\n14, 15. (a) Zeitindah nutling, patling kan hun si khawh? (b) Khrihfa nutling, patling a simi nih midang kha zeitindah an pehtlaih hna?\n14 “Khrihfa cawnpiaknak a hram kan i domhnak kha hnulei ah kaltak u sih law nutling, patling si awkah ṭhangcho u sih.” (Heb. 6:1) Biatak chungah kum tampi kan umnak men in Khrihfa nutling, patling kan si kho lo. Khrihfa nutling, patling si awkah fakpi in kan i zuam a hau. Hngalhnak le hngalhthiamnak ah ṭhancho zungzal a hau. Cucaah Baibal kha nifate kan rel a hau. (Salm 1:1-3) Baibal nifate na rel ahcun Jehovah nawlbia le phunglam kha ṭha deuh in na hngalhthiam lai.\n15 Khrihfa hna caah a biapi bikmi nawlbia cu zeidah a si? Dawtnak nawlbia a si. Jesuh nih a zultu hna kha “pakhat le pakhat nan zawn nan i ruah ahcun mi vialte nih, hi hna hi amah a zultu kha an si, tiah an in hngalh hna lai” tiah a ti hna. (Johan 13:35) Dawtnak cu “pennak upadi” le “nawlbia tling” tiah auh a si. (Jeim 2:8; Rom 13:10) Dawtnak cu a biapi tukmi a si kha kan khuaruah a har lo. Zeicatiah Baibal nih “Pathian cu dawtnak a si” tiah a ti. (1 Johan 4:8) Pathian caah dawtnak cu intuarnak sawhsawh lawng a si lo. A tuahsernak in a dawtnak kha a langhter. Johan nih hitin a ṭial: “Pathian nih a kan dawtnak a langhter ning cu hiti hin a si: a Fapa ngeihchun kha vawlei ah hin a run thlah i amah thawngin nunnak kan ngei lai.” (1 Johan 4:9) Jehovah, Jesuh, unau pawl le midang kan dawt hnanak kan langhter tikah Khrihfa nutling, patling kan si kha kan langhter a si. —Matt. 22:37-39.\nBaibal phunglam pawl kan tuaktan tikah kan chiaṭha thleidannak lungthin cu bochan awk tlakmi lamhruaitu a hung si chinchin (Catlangbu 16 zoh)\n16. Khrihfa nutling, patling kan si tikah zeicah phunglam pawl kha kan sunsak chinchin?\n16 Khrihfa nutling, patling kan si tikah Pathian phunglam pawl kha kan sunsak chinchin. Nawlbia cu thil sining cheukhat he lawng aa pehtlai tawn nain phunglam tu cu thil sining tampi he aa pehtlai. Tahchunhnak ah, ngakchia pakhat nih miṭhalo he hawikom ser cu zeitluk in dah ṭih a nun ti kha a hngalthiam lo, cucaah a nu le a pa nih amah huhphenh awkah dingrep an serpiak a hau. (1 Kor. 15:33) Asinain mah ngakchia cu patling a hung si tikah Baibal phunglam tuaktanning kha a hun hngalh. Mah phunglam hna nih hawikom ṭha i thim awkah a bawmh lai. (1 Korin 13:11; 14:20 rel.) Baibal phunglam pawl kan ruah deuhdeuh tikah kan chiaṭha thleidannak lungthin cu bochan awk a tlak deuhdeuh ve. Zei bantuk thil sining hmanhah Pathian duhnak kha fiang deuh in kan hun hngalhthiam lai.\n17. A ṭhami biakhiahnak tuah khawh awkah a herhmi thil vialte kan ngei tiah zeicah kan chim khawh?\n17 Jehovah duhmi biakhiahnak tuah khawh awkah a herhmi thil vialte kan ngei dih. “Zeizong zeizong ah tlamtlingmi a si awk le thil ṭha phun zakip tuah khawh awkah thilthuam tling tein a ngeimi” si awkah a kan bawmmi nawlbia le phunglam hna kha Baibal ah kan hmuh. (2 Tim. 3:16, 17) Baibal phunglam hna nih Jehovah ruahnak hngalhthiam awkah a kan bawmh. Asinain fakpi in kan i zuam a hau. (Efe. 5:17) A kan bawm khomi Jehovah Tehte Hna caah Baibal Hlathlainak, Vennak Innsang Library, Vennak Innsang ONLINE LIBRARY le JW Library app hna kan ngei. Mah hriamnam hna kan hman tikah pumpak le chungkhar Baibal hlathlainak in ṭhatnak kan hmu lai.\nBaibal in Cawnpiakmi Chiaṭha Thleidannak Lungthin nih Thluachuah a Kan Hmuhter\n18. Kan nunnak ah Jehovah nawlbia le phunglam kan zulh ahcun zeidah kan ton lai?\n18 Jehovah nawlbia le phunglam pawl kan zulh tikah kan nunnak cu tampi a ṭhangcho lai. Salm 119:97-100 nih hitin a ti: “Zeitluk in dah na phunglam cu ka duh, chun nitlak cu lawng cu ka ruat ko. Na nawlbia nih a ka umpi zungzal i ka ral vialte hna nakin a ka fimter deuh. Na cawnpiaknak kha ka ruah hna caah, ka sayate vialte nakin ka hngal deuh. Na nawlbia kha ka zulh hna caah tar nakin fimnak ka ngei deuh.” Pathian nawlbia le phunglam hna a caan pek in thukpi in kan ruah tikah fimnak le hngalhthiamnak in thil kan tuah khawh deuhdeuh lai. Chiaṭha thleidannak lungthin cawnpiak awkah a nawlbia le a phunglam hna kan hman tikah “Khrih tlinnak a sanning taktak zong kha kan phan ve lai.”—Efe. 4:13.\nNawlbia timi cu tuah awk asiloah tuah lo awk kha fiang tein a langhtermi a si.\nPhunglam timi cu nawlbia hnulei ah a ummi tuaktannak le ruahnak kha a si. Nawlbia hnulei ah a ummi phunglam kha kan hngalhthiam tikah Jehovah nih nawlbia a kan peknak a ruang kha kan hngalhthiam lai. Phundang cun Jehovah ruahnak hngalhthiam i zuam kha a si\n“Kei Ka Pennak cu hi Vawlei Ta hi a Si Lo”\nJehovah le Jesuh bantukin Kan dihlak in Pumkhat Kan Si awk a Si\nJehovah Thangṭhat awkah “Nan Ceunak” kha Ceuter U\nDaihnak—Zeitindah Na Hmuh Khawh?\nPathian Mithmai Ṭha A Hmu Kho\nText Digital cauk download option VENNAK INNSANG (CAWN AWK CAUK) 2018 June\nVENNAK INNSANG (CAWN AWK CAUK) 2018 June


NUNNAK PAKHAT PE SIANGTU HNA CDF/CNA, BY SALAI PATHAWNG – The Chinlung Post\nAugust 21, 2021 admin Lenhloi 0\nNUNNAK PAKHAT PE SIANGTU HNA CDF/CNA. Pakhat te lawng ngeihmi thil hi a sunglawi khun tikah midang va pek hi a fawimi a silo. Kan Bawipa Jesuh lawng nih vawlei a dawt hringhran caah a fapa ngeichunh te a pek. Mi pakhat nih vawlei pumpi co dih hmanhsehlaw a nunnak a sungh tung ahcun zei tal a miak hnga maw? Miak hlah a ti bantukin zeizong vialte ngeih ko zongah kan nunnak pakhat te lawng a simi hi kan thih ahcun kan ngeihmi vialte santlaihnak a ngei lo.\nCucu nunnak pakhat te lawng kan ngeihmi a singlawi tukmi cu ui lo tein miphun le ram dawtnak ruangah nunnak pek a siangmi CNA/CDF/ CNO/CNDF pawl an si. Lai meithal thalpak he hriamnam tha aa ngeihmi ralkap dirhnawh cu hohmanh nih an ngamhmi a si lo nain dawtnak a tthawn tikah nunnak pek kha Miphun le ram caah a si ahcun tiin thih le nun ri ah zan ih merem lo le rawl ei chungpil kho loin ramtlawng sa bang zingzan thlu lo ruahsur nilin thlu loin fingkip tlangkip an cul.\nKan pupa hna keneh dawh zultu mino nan si. Laimi pa raltha an ti tawnmi a hung lang i Vakok nun tahchunh in zumhtlak nun aa tahchunhmi hna miphun le ram caah zumhtlak tein dir tti caan a cu. Chungkhar ah nuam tein khua a sa mi mino hna chungkhar, nu le pa, khua le ram le hawikom dawt he tthen in Lai thalpak he raldoh i thawh hi a fawimi a si hrim lo.\nMeithal nakin a tthawng deuh mi lungthin ralthatnak he miphun luatnak caah tiah thih ngamh mi hawidawt hna upatnak kan in pek hna. Sunghno nu le pa nih innka tung tlaih in fadawt kir zai rel tawn ttheu lai i semmawng hngakchuan le thaisung dawt hna nih papa te a nun him hnga maw tiin mitthli he kan biak zingnu sinah thla za cam tawn ttheu hna lai mu.\nGideon le a ralkap teinak a petu Pathian nih teinak in pe ko hna seh. Raltuknak hi Video lawngin kan zoh tawn i kanmah cungah a tla lai ti zong kan zanmang hmanh ah manh bal lomi kan duh lomi kan cungah a tla tikah midang nih va doh ko hna seh ti caan a si ti lo. Midang thi hna sehlaw kei nung ning ti awk tha ti lo. Ka miphun le ram caah ka miphun an thihnak ah thih ve le nun ve kan i thim a hau cang.\nKan dam ah Mino tampi kan um ko nain CDF/CNA ah tlawm tuk lawng thawh a si tikah lung cu a hmui kho dih lo. A dam ko i fim ko mi nih tutan thil kong ah cun i thawh a hau cang. A dam ko i a lungfim ko mi mino tho u sihlaw kan ram sersiamnak ah hmainor u sih. Minung hi nunnak pakhat lawng kan ngeih i a sunglawimi nunnak ah mah nunnak hmanh ruat loin miphun caah ngeihchun nunnak pakhat pe a siangtu vialte upatnak sang bik kan in pek hna.\nNunnak pakhat te lawng a simi hmanh hawidawt hna nih an pek siang lioah kan nun i kan dam ko ahcun kawl than a simi suingun chawva tal in zaanghleicuai ve cio rih ko u sih. Tu hi thazang, chawva le nunnak le thlacamnak in kan ttuan khawh lio caan a si cang. Nunnak pakhat lawng a pe siangtu nusal/pasal tha hna vawlei hmun chung nan ralthatnak le nan i pumpek i miphun nan kilvennak cu chimrel dai ti lai lo. Pathian nih teinak thantar kan zar hlan tiang nundamnak he lam in hruai hna sehlaw kan miphun luatnak caah Pathian nih in hmang ko hna seh. Catialtu. Salai Pathawng


President Trump bia chim mi cu a tha tuk hrinhrang ee. laimi/Chinmi Trump a doh mi cu Jesuh a doh mi an si cang ko hi\nUS-ah COVID-19 zawtnak ruangah mi 22,115 an thi cang. A damlo mi hi 560,433 an phan cang. USA caah cun khuaci a mui tak tak. A tu dirhmun zoh ah cun mah zawtnak ruangah USA mipi a thi ding mi minung cu a tlawmbik ah 240000 hrawng cu an thi lai tiah zum a si.\nTrump nih a chim mi, mi nih an uar ngai mi le duh ngai mi bia cu, “USA nih mah bantuk in coronavirus ruangah buainak kan tawn lio zongah kan nih cu Pathian lei ah kan kir i, Pathian hruainak, hnemhna le ruahchannak a ngei mi kan si. Mah bantuk caan har lio ah hin Pathian zumtu caah tete muru bik dawtnak, zaangfahnak, hiraltthatnak, siannak le America mipi zawnruahnak hi a lang awk a si tiin a chim. Jesuh zong nih thinak a tei bantuk in kanmah zumtu zong nih mah bantuk caan lio ah harnak, sifaknak, buainak vialte hi kan tei awk hrim a si.\n1 Petera 4:10 Pathian laksawng kengtu tha bantukin Pathian sinin nan hmuhmi laksawng kha midang ca thatnak ah hmang cio u” ti hi USA mipi sin ah a chim. USA zumtu vialte hna mah bantuk caan hartuk mi kan tawn lio ah hin khrifah kan sinak muru kha phil hla u tiin USA zumtu sin ah bia a ca hna….\nDeclaration of independence- New York Governor Cuomo le Governor dang 5 cu an state chungah COVID-19 ruangah a thimi an tamtuk cang caah thanchiat le soisel ngai an si cang. Zeitindah USA state chungah rian hi onh than a si lai tiah ceinak an tuahnak ah an mah paruk hi hmunkhat ah an dir ti.\nFederal government / Donald Trump meetingnak kal lo ding in an nih tim cang. Democratic governors 6 : Delaware, Pennsylvania, New Jersey, New York, Connecticut & Rhode Island hna nih an state chungah a dang in ‘Covid corridor’ ti an dir cang caah, Multi-state database, COVID-19 information share an ngei cang lai i, an state chungah reopening plan zong an mah nih in tawrel ding in rian ttuan an nih tim cang\nPhunlam ah cun America Reopen cu President Trump tangah a um mi a si, President nih a caan a zah a ti tikah a tuah ding mi tu khi a si, natein Governor 6 nih hin ‘COVID corridor’ a dir cang i, an state chungah mipi nih rian an ttuan than khawhnak kong cu an mah nih duh ning bantuk in an kal pi lai. Mah Democrats Governor paruk ah an hruaitu bik New York Governor Cuomo nih a chim mi cu, “COVID-19 ruangah mah le state lockdown tuah ding mi cu President nih kanmah nawlngeinak ah a chia cang.\nKan hermi thil a dihlak zong kan mah tein kan tawrel mi lawngte a si. Disaster Emergency kan tawn lio zongah a dangin manager dang zeihman a um lo. President nih management model a thlak duh ah cun a thlak khaw, America President a si caah, Mah State Governor paruk hna hi Coronavirus ruangah an buaituk cang caah mah bantuk in an mahtein rian ttuan an nih tim mi a si.\nBe the first to comment on "President Trump bia chim mi cu a tha tuk hrinhrang ee. laimi/Chinmi Trump a doh mi cu Jesuh a doh mi an si cang ko hi"


Nihin Kawlram ah Meithal Hliampu Pahnih an Um Than – THE CHIN JOURNAL\nNihin Kawlram ah Meithal Hliampu Pahnih an Um Than\nFebruary 24, 2021 February 12, 2021 | The Chin Journal | Hakha, Chin State\nMawlamaing ah kah a tongmi siangngakchia pa an thlopbul lio\nNihin Kawlram chung lamzawhnak ah palik nih meithal in an kah tthan hna caah siangngakchia pahnih hliamhma an pu, tiah theih a si.\nMon ramkulh, Mawlamaing khuachung lamzawhnak ah palik nih mibu tthennak ah meithal in an kah hna.\nLamzawhnak ah aa telmi U Kyaw Kyaw Win nih, “Pa mino pahnih kah an tonmi ka hmuh. Cun, ka pawng ah nu pakhat kuan nih a zeau i a takvun a kok. An tlaihmi mino pawl kan thlah tthan ko hna lai an ti hnu ah palik nih mibu lei ah an rak kah,” tiah a chim.\nSiangngakchia 4 zong tlaih an tong i khuami nih palik zung ah an kal hnawh hna i thlah ding in an hal hna hnu ah nihin zanlei ah an thlah tthan hna.\nLamzawhnak ah aa telmi U Kyaw Kyaw Win nih, “An luan tuk cang. Nizan zong ah lamzawhtu mino an kah hna. Atu zong an kah chap hna. Ralkap uknak tang kan umnak ni tlawmpal lawng a rau rih nain mipi fak tuk in a kan namneh colh. Ralkap uknak a fih in ka fih,” tiah Irrawaddy sthawngzamhnak ah a chim.\nPalik nih an kah hnanak kuanfang hi meithal kuan taktak si loin khaihriat kuan (Rubber Bullet) a si i, siangngakchia pahnih cu hliamhma fak ngai an pu nain thihnak tiang in a chuahpi dingmi hliamhma an si lo.\nNaypyidaw ah palik bawi pakhat nih meithal kuanfang taktak in nizan nai ah kahmi University siangngakchia nu Ma Thwe Thwe Khaing (kum 19) tu cu a thluak a thih cang caah “A thi tiah ti awk a si ko cang. Oxygen kan pekmi tu hi chungkhar hnatlaknak in phoih lawng a taang,” tiah sibawite nih an chim.\nCherhchan: BBC, Irrawaddy\nHakha ah COVID-19 in Minung 37 an Nunnak a Liam Cang\nIrrawaddy Ramthen Vuancichoh SAC Doh ding in Hriam a Tlai\nKhuapi Raldohnak Caan a Naih Caah Yangon Khuami Timhcia ding in PDF nih Forhfial\nThantlang Facang Phor Motor 10 Hrawng Hakha ah SAC nih an Hren Hna\nCDF-Mindat nih SAC Ralhrang Pakhat an Tlaih, Ralhriam Cheukhat zong an Lak\nYangon i Daw Thet Thet Khaing Sui Dawr Bomb an Puah Hnawh\nJuly 8, 2021 July 11, 2021


A poi tuk ee!!! Saya David Lah cu a kong cei a si tak tak cang lai; A kong cei ning kong Regional Minister For Social Affairs U Naing Lin nih a chim ning – Thechinlungnews\nA poi tuk ee!!! Saya David Lah cu a kong cei a si tak tak cang lai; A kong cei ning kong Regional Minister For Social Affairs U Naing Lin nih a chim ning\nOne News Myanmar nih Regional Minister for Social Affairs U Nain Lin a chim mi a ttial ning ah cun Saya David Lah cu Hotel Quarantine a dih hnuah akong cu cei asi lai tiah a chim. Saya David Lah cu tu hi zarhnih Hotel Quarantine in chia lio a si. Mah hnuah amah ah soiselnak a um ti lo ah cun hotel in chuah hnuah a kawng hi cei a si lai tiah a chim\nSaya David Lih nih coronavirus a ngei ti fiangterh hnuah Waibergi Special Hospital ah zarkhat le tlawmpal zohkhen a si, Thisen hi voihnih test tuah hnuah negative a si caah siizung in Hotel ah quarantine in um ding in ti a si.\nSiizung in a chuak hnuah hin Boataung township Hotel ah hin ni 14 a um lai. David Lah nih coronavirus ruangah cozah nih phunglam a ser mi cu zulh lo in cozah nih a siang lo mi buu pumnak a tuah caah cozah ah report tuah a si.\nBe the first to comment on "A poi tuk ee!!! Saya David Lah cu a kong cei a si tak tak cang lai; A kong cei ning kong Regional Minister For Social Affairs U Naing Lin nih a chim ning"


Min Aung Hlaing Nih Hin,Nawl Ngeih Nak A Lak Mi Hi,A Tlam Tling Kho Tak Tak Lai Maw? – Chintanbo\nMin Aung Hlaing nih AaNa a tingnak hi thlakhat leng si cang i, a tutiangah cun,zeihmanh tlamtlinnak le cozah serkhawhnak taktak a ngei rih lo. March 11 ah khan ralkap hna nih cun, mmedia confrence an tuah i, an biachah mi cu, sizung le Centre Bank,Private bank te hna cu, hawn dih asi lai tiah arak thanh nain, rian ttuan tu hna nih CDM ah an rak luh dih cang caah,ni hin tiang hawn khawh lo in an um.\nCun mah hlan march 8 lio zawngah khan,meeting cu an rak tuah cang i,kawlram khuapi Rangoon le Mandalay karlak tlanglawng lam cu,tlanglawng kalter cang dingin an rak tuah cang nain nihin tiangah zeihmanh a tlam tling hawi lo. Hi lio ah hin ralhrang hna nih cun, tlanglawng mawngtu hna cu,an inah ankal hnawh hna i, cheukhat an tlaih hna i,cheukhat an tli hmanh.Sinain nihin tiangah tlanglawng cu,kalter khawh si rih lo.\nMarch 12 khan sizung i rian ttuan mi hna,Doctor le Nurse te hna cu CDM an tuah caah,cheukhat an tlaih hna i, cheukhat cu an umnak inn in,an chuah ter tthan hna tikah,zeihmanh tlamtlinnak an ngei kho rih lo.Central bank le Private bank hna cu vawi zeimazat hawng cang dingin an ti hna i, Private Bank zeimazat nih cun an hawng duh hlei lo.\nCu hnu cun,an kut tang i rian ttuan mi hna hlawh pek ding an ngeih tilo caah,Mipi phaisa cu ATM ah lak a ni timh tthan i,ATM zawngah tangka arak um tthan tilo.Hi bantuk asi caah tlang cung mi cheukhat nih cun,anmah tein i tawlrelnak ngeih dingin, an ti cang. Tlamtlin lonak hi a tamtuk ko cang i,ralhrang hna nih hin,Cozahnak hi an (run) an serkho tilo ti cu a fiangtuk ko cang.\nHi a cunglei i ka rak langhter mi hna hi,a herh bik mi hna le a pawimawh bik mi hna tiah,ka rak langhter mi asi i, a dangdang zawng tamtuk a um rih.cu caah ralhrang hna nih hin AaNaa an lak mi hi,an hlawh tlinglai lo tiah vawlei cung mipi le ramkip nihcun an ruah dih cang mi si.\nRamkip mipi le mithiam hna nih ralhrang hna an hmuh ning le an ruahnak >>>.Vawlei cung ramkip le mipi nih an hmuh ning ah cun, Ralhrang hna caah cun, a tuin ralkap nih hin, zeihmanh buainak um lo in, mipi sinah nawlngeihnak hi pe cang sehlaw cu cu an caah a ttha bik mi le ram mipi caah zawngah a ttha bik mi, thil a si cang ti hi asi.\nCu loah cun, Min Aung Hlaing le a party hna cu, Iraq ram hruaitu Saddam Hussein bantuk in Court ah taza cuai ansi lai i,hri in thlai i,thah dih an si te lai tihi asi ko cang. Hi ca ka ttial mi hi a tlam tlin lotuk ti cu ka theih ko nain mipi lei nih tlawnpal an rak theih ve ah a ttha ka ti caah ka rak langhter mi asi.\nHi thil hi a tanglei i, Youtube link ah hin March 15 i thil a cang mi hna he khin,rak zolaw,na fiang ko lai.


A Nupi A Lerh Tak Nak Nungak Cu Nau A Pawi i A Kal Tak…Thla 9 A Rauh Hnuah Cakuat A Hmuh. – Salai Kawltu\nA Nupi A Lerh Tak Nak Nungak Cu Nau A Pawi i A Kal Tak…Thla 9 A Rauh Hnuah Cakuat A Hmuh.\nOctober 11, 2018 salaikawltu Theihtlei (Informative)\nA dongh tiang rel law nai chir bak lai lo.\n#3 A khuaruahnak hrawk tu thil\nKan nun chung ahhin thil kan ruah lo pi in a tlung tawn, a tu zawng ah a tlung i, a hnu zongah a tlung peng lai, aho paoh cungah ruah lo piin thil a tlung lai. Aho hmanh nih zeidah a rak phan lai kan thei lo. A caan ahcun lawmhnak le nuamhnak asi i, a caan ahcun lungfah le khuruahnak tiang in a hruawk tu thil asi.\nMipa pakhat cung zongah a tlung ve. Nu pahnih bak a zohkhenh mi cungah a tlung ve. Pakhat cu mipi hmai i a tthit mi a nupi asi i, pakhat cu a nupi a lerhtak nak Kawl nungak asi.\nA nupi he an i tthi umh nak cu a upat i a ttih zah tuk ko nain, nu dang bak kum 7 chung a rak uar cang ai. Thil vialte cu tluang te le ttha tein a kal ko asinain Kawl nu a uar mi nu pakhat nih bia chim mi nihcun a khuaruahnak a hrawh piak cang.\n#2 Biachim ning\nA nungak nu cu nau a pawi ai. Mah thil a theih mi nihhin a lung a lau ter tak takm zeidah ka tuah lai ti zong a ruat kho lo. A nupi he an i tthit umnak hrawh cu a duh fawn lo. Asi ahcun a ti i, a nungaknu cu Kalaymyo ah vanlawng he a kuat.\nHringtu nu asi ve cang ding mi cu an khua le ram ah a kuat ko nain, na fa cu a rak chuah tikah a zohkhenhnak ding cu keimah nih kan tum piak viar lai kum 18 a tlin hlan tiang tiah bia a kam. Asinain zeiti hmanh in na ra ka chawn bak lai lo tiah a ti. Tangka na herh ahcun “Tihaang a dih na rak ti lai” tiah a ti.\nAn khuakhan mi ahcun an lung a tling ve ve. Nu nihcun; “asinain zeitindah nau a chuah tikah kan chimh lai?” tiah ati.\nPa nihcun; “asi ahcun nau a rak chuah tikah cakuat na ka kuat lai i, nau a chuah tikah ‘Buh’ (rice) na rak ti te lai” tiah a ti. Mah ti cun an lung a tling ve ve.\nA hnu i a tlung mi thil cu na theihthiam ahcun rak comment ngei ngei.\n#1 Lungmit in a tluk ter tu\nThla 9 hnuah nau cu a chuah cu a caan a tling cang. Cakuat dawn lai ding cu a ready cang, cakuat chung i “Buh” ti ai ttial mi cu a rak hngak peng.\nNikhat cu, rian in a rak lawi bakah a nupi nih cakuat cu a pek i, “Ka dawt cakuat mak tak tak a rak phan hi” tiah ati.\nHi pa nihhin cakuat cu zei cakuat dah asi ti cu a thei ko nain, thei lo bantuk in ai ti ter i, “Aw asimo, ka vun zoh hnik lai tiah ati.\nA rak i ngeih tuk mi vialte cu a caah ahcun mang tthalo bantuk asi. Cakuat nihcun amah a ceunak cu a lak piak viar, a vun cu a dang (pale) viar i a lung a tlau. A lung a mit i ttuang ahcun a tlu ko.\nA nupi nih cakuat cu a lak i mah hi ai ttial mi cu asi; “Buh, Buh, Buh, Buh, Buh. Kheng thum ah arti pum hnih a um i, kheng hnih ahcun a um ve lo. Ti haang kha rak kuat chap.”\nSource: Funny Goals\nPrevious Post:Tih a Nung Tak takmi Thlichia Totho Hurricane Michael cu US Florida Chaklei Panhandle region a phan cang\nNext Post:Khabib le Putin itonnak an Ngei Cang. Putin nih Zeibia dah a Chim?


Poi ko cang:Trump cung ah Mike Pence thil tha lo tuah an fial cang. – Lai Lungrawn Post\nPresident Trump cu democrats pawl nih an control mi hluttaw, House ah impeachment tuah ding in an chuahpi cang. House nih an pass lai i Senate ah an kuat lai. Senate ah senator minung 100 an um. Republican le Democrats minung 50 veve an si. Senator Cheu thum, cheu hnih hnatlaknak lawng in President cu phuah khawh a si. Cucaah democrats nih Senate an phak pi zongah President Trump an phuah khawhnak ding lam a um lo. Senate meting cu January 19 lawng i thawk ding a si caah\nPresident a dinh caan le Joe Biden Inauguration a tuah ding ni cu 21 a si. Cucaah Senate zong nih impeachment tuah caan an ngei hlei ti lo. Cucaah democrat nih ram an dawt ahcun buai lo tein an kalpi a hau. President Trump zong nih dai tein ka chuak lai tiah a ti cangmi a si.Salai Lairam Thang\nThawngpang dang hi relchap:Washington i Capitol inn misual nih an luhhnawh hlan zarh hnih thum lio tein khan, a tleu in a tleu mi Bus sen pi cu US cuul in ai chok. A kut ai tum i kawtangki le necktie ai hrukmi Trump a hmanthlak an tar.Arizona, Georgia, Louisiana, Kentucky and Tennessee telh in states tampi ah voi 25 buuk an sual i, vanlawng chung riantuan dirhmun in political activist lei ah ai mermi Amy Kremer le a dang biachimthiam pawl nih Trump caah tanlaak i election phichuak a khupthal let hna u sih, tiin Washington lei kal dingin mipi an sawm hna.Kan hnung Wednesday ah kawltung lei an phan taktak. “March for Trump” timi tlang an tarnak stage cungah cun Kremer cu a kai i, “Hi Republic khamhnak hi nangmah le keimah kut ah a um. Hnung kan tolh lai lo. Kan tolh lai maw? Tanlaak peng ko rih u!” tiin Ellipse park ah ai bumi mipi thong tampi cu a forh hna.\nUSA:Um laipa nih Trump a tanh tu hna sin ah’Biacah nak a ngei cang hi.


UNHCR nih Malaysia Chin ralzaam sianginn vialte a kharter dih hna - The Chin Express\nKuala Lumpur — Malaysia ah coronavirus zawtnak a karh chin lengmang caah UNHCR nih Malaysia ralzaam sianginn vialte cu ‘nan sianginn khar uh’ tiin tuni ah email a kuat hna.\n“On dingin thawng kan in thanh hna hlan lo khar chung uh,” ati hna. Chin refugee sianginn lawng si loin Rohingya, tbk., refugee sianginn vialte a kharter dih hna.\nSiangngakchia nulepa nih thil sining an in hal hna ahcun, sianginn khar dingin email kan in kuatmi hna hi piah hna uh, ati.\n“Malaysia ah coronavirus zawtnak a karh chin lengmang ruangah, a karhmi zorter dingin UNHCR nih rianrang tein ralrinnak kan tuahmi asi.\n“Malaysia Ngandamnak Vuanci Zung le Kuala Lumpur State Ngandamnak Zung nih ‘minung tampi i pum hlah uh’ a timi zul in kan tuahmi asi,” tiah UNCHR nih ati.\n“Ralzaam pawl cu an taklinh, khuh khuh le thaw chuah an i harh ahcun cozah sizung silole clinic ah i piah hna seh. Coronavirus zawtnak letkhana a ngeimi paoh cu free in check le thlop an si.\n“Coronavirus zawtnak letkhana na ngeih lo zongah i test na duh ahcun RM40 liam asi.\n“UN card le catlap tat-ṭan-ṭu (renew) zong a ngah rih lo. UNHCR zung on ṭhan tik lawngah ngahte lai. Tlaih nan tonnak hnga lo le zawtnak nan i ku nak hnga lo lengchuah i sum uh” ati.\nCoronavirus zawtnak cu i chawnh fawi tuk caah rang tukin a karh. Malaysia muslim biakinn ah aa pummi minung 77 leng zong coronavirus zawtnak an i chawn.\nMalaysia Prime Minister Pu Muhyiddin Yassin nih “coronavirus zawtnak a karh chinnak hnga lo biaknak puai le pumh vialte, zatlang puai le meeting vialte, zaanglek/sports puai vialte April 30 tiang kan khap,” tiin a thanh. Mah kong cu kahin Malaysia media New Strait Times nih a tialmi rel khawh si.\nCucaah, Malaysia ramchung biaknak kip nih an pumh, puai le meeting vialte an ngol hna, nain Malaysia Chin khrihfabu pawl cu mah ca kan tial lio tiangah pumh a ngol chungmi an um rih lo.\nChin Refugee Sianginn cheukhat an khar colh cang\nSiangngakchia 130 hrawng a ngeimi Chin Student Organization (CSO) Chairman Saya Tawk Lian Sang nih, “tuni chun hnu in sianginn cu kan khar cang. On ṭhannak kong cu UNHCR thawngthanh kan hngak ko,” tiah The Chin Express ah a chim.\nSiangngakchia 265 a ngeimi Alliance of Chin Refugee (ACR) Chairman James Bawi Thang Bik nih, “tu zarh chung cu kan sianginn ningin kan khar lai. A ningin khar peng cu nulepa rianṭuannak caah a har tuk lai caah hmai zarh lei cun a phuphu in kan khar te lai,” tiah a chim.\n“Ngakchia 114 a ngeimi Zophei zong nih an mucu he sianginn he tu zarh chung an khar cang. Hmai zarh lei cu thil sining kan zohchom te lai an ti,” tiah Zophei Sianginn ah cachimmi Sayama Ngun Hlei Iang nih a chim.\nAtang hmanthlak hi UNHCR nih ca a kuatmi hna si.\nUS: Indiana Chin Baptist Church nih pumh a ngol\nUS: Seattle khuapi ah coronavirus khamnak sii an test lai\nUS: Chin pafa 3 nam sawh an tong\nMalaysia: UNHCR zungah hohmanh ra hlah uh\nChin state: Cozah ralkap nih Chin khuami 21 leng a thah hna\nChin state: Khuami 1,200 hrawng nunnak kawl in an zaam


Breaking News: Hakha Cu Thinphang Taktak Si Cang – Chin World News Evening\nBreaking News: Hakha Cu Thinphang Taktak Si Cang\nBreaking News: Hakha khuachung ah COVID-19 lunghrinh mizaw minung pathum hmuhchap a si Chin Ramkulh, Hakha khuapi chung ah COVID-19 lunghring mizaw minung pathum sin in hmuhchap a si tiah thawng kan theih. Hi kong he pehtlai in Hakha sii-inn uk Dr. Mang Biak Kung nih, “Atu minung pathum hna hi Yangon in a rak tlung mi an si. Hakha an phaak le cangka in Na-ta-la sianginn ah erhkhumh an si. Atu hi Hakha i kan chek hna nak ahcun zawtnak hmuh an si. Zawtnak hmuh an si mi hi Mandalay lei ah kan kuat hna lai i anmah nih Confirm an rak tuah hna lai,” tiah The Hakha Post ah a chim.\nAtu Hakha i zawtnak hmuh mi minung pathum hna hi Yangon in a rak tlung mi pa pathum an si. 2020 October 17 lawng ah Chin Ramkulh chung COVID-19 mizaw thar Falam ah minung 4, lunghrinh mi minung pakhat le Tonzang ah minung 2 hmuhchap an si. Atu lunghrinh mizaw minung pathum hna cu Hakha sii-inn ah chiah an si tiah thawng kan theih. Credit: The Hakha Post\nRelchih>>>>Tulio cu election lai a si caah i soisel le i thangchiatnak lawng tein FB cahmai a khah lio caan a si caah ka ca arel tawtu hawile caah thawngpang neknawi tete caan ka ngeichunh te ah ka van in dangh hna. President Donald Trump le First lady Melania Covid-19 in an zawt lio ah khan an fapa, Barron zong positive a rak si ve. First lady Melania nih “ ka fapa, Barron Covid-19 in a zawt lio kha ka chan chungah ka lungretheih bik caan a si tiah a chiim. An fapa a dam lo cu first lady Melania nih a chiam hnu lawngah mizapi nih theih a si. Atu cu an pathum in negative an si dih cang.\nPew Research Center nih a hmuhning ah US mirang khrihfa hna nih Donald Trump cu Joe Biden nak in an duh deuh tuk ti a si. Mirang khrihfa 78% nih Donald Trump an duh lio ah Biden cu mirang khrihfa 17% lawng nih an uar ti a si. Biden a uarmi cu minak le mirang liberal khrihfa deuh an si tiah Pew nih an kherhhlai ning le an hmuhning an phuan. Salai Lairamthang\nHringtu a nu Mee Mee Khel telh manh loin an fanu hniang te chuahni (Birthday) an lawm-VIDEO